Tudalen:Y bibl cyssegr-lan.djvu/24 - Wicidestun\nTudalen:Y bibl cyssegr-lan.djvu/24\n1 Abram a Lot yn dychwelyd o’r Aipht. 7 Trwy anghyttundeb yn ymadael â’u gilydd. 10 Lot yn myned i Sodom ddrygionus. 14 Duw yn adnewyddu y cyfammod i Abram. 18 Yntau yn symmudo i Hebron, ac yn adeiladu allor yno.\nAc Abram a aeth i fynu o’r Aipht, efe a’i wraig, a’r hyn oll oedd eiddo, a Lot gyd âg ef, i’r dehau.\n2 Ac Abram oedd gyfoethog iawn o anifeiliaid, ac o arian, ac aur.\n3 Ac efe a aeth ar ei deithiau, o’r deau hyd Bethel, hyd y lle y buasai ei babell ef ynddo yn y dechreuad, rhwng Bethel a Hai;\n4 I le yr allor a wnaethai efe yno o’r cyntaf: ac yno y galwodd Abram ar enw yr Arglwydd.\n5 ¶ Ac i Lot hefyd, yr hwn a aethai gyd âg Abram, yr oedd defaid, a gwartheg, a phebyll.\n6 A’r wlad nid oedd abl i’w cynnal hwynt i drigo ynghyd; am fod eu cyfoeth hwynt yn helaeth, fel na allent drigo ynghyd.\n7 Cynnen hefyd oedd rhwng bugeilydd anifeiliaid Abram a bugeilydd anifeiliaid Lot: y Canaaneaid hefyd a’r Phereziaid oedd yna yn trigo yn y wlad.\n8 Ac Abram a ddywedodd wrth Lot, Na fydded cynnen, attolwg, rhyngof fi a thi, na rhwng fy mugeiliaid i a’th fugeiliaid di; o herwydd brodyr ydym ni.\n9 Onid yw yr holl dir o’th flaen di? Ymneilldua, attolwg, oddi wrthyf: os ar y llaw aswy y troi di, minnau a droaf ar y ddehau; ac os ar y llaw ddehau, minnau a droaf ar yr aswy.\n10 A Lot a gyfododd ei olwg, ac a welodd holl wastadedd yr Iorddonen, mai dyfradwy ydoedd oll, cyn i’r Arglwydd ddifetha Sodom a Gomorrah, fel gardd yr Arglwydd, fel tir yr Aipht, ffordd yr elych i Soar.\n11 A Lot a ddewisodd iddo holl wastadedd yr Iorddonen, a Lot a aeth tu a’r dwyrain: felly yr ymneillduasant bob un oddi wrth ei gilydd.\n12 Abram a drigodd yn nhir Canaan, a Lot a drigodd yn ninasoedd y gwastadedd, ac a luestodd hyd Sodom.\n13 A dynion Sodom oedd ddrygionus, ac yn pechu yn erbyn yr Arglwydd yn ddirfawr.\n14 ¶ A’r Arglwydd a ddywedodd wrth Abram, wedi ymneillduo o Lot oddi wrtho ef, Cyfod dy lygaid, ac edrych o’r lle yr wyt ynddo, tu a’r gogledd, a’r dehau, a’r dwyrain, a’r gorllewin.\n15 Canys yr holl dir a weli, i ti y rhoddaf ef, ac i’th had byth.\n16 Gwnaf hefyd dy had di fel llwch y ddaear; megis os dichon gwr rifo llwch y ddaear, yna y rhifir dy had dithau.\n17 Cyfod, rhodia trwy y wlad, ar ei hŷd, ac ar ei lled; canys i ti y rhoddaf hi.\n18 Ac Abram a symmudodd ei luest, ac a ddaeth, ac a drigodd y’ngwastadedd Mamre, yr hwn sydd yn Hebron, ac a adeiladodd yno allor i’r Arglwydd.\n1 Pedwar brenhin yn rhyfela yn erbyn pump. 12 Dala Lot yn garcharor. 14 Abram yn ei achub ef. 18 Melchisedec yn bendithio Abram. 20 Abram yn talu degwn iddo ef. 22 Wedi i’w gyfranwyr gael eu rhannau, mae efe yn rhoddi y rhan arall o’r ysglyfaeth i frenhin Sodom.\nA bu yn nyddiau Amraphel brenhin Sinar, Arioch brenhin Elasar, Cedorlaomer brenhin Elam, a Thidal brenhin y cenhedloedd;\n2 Wneuthur o honynt ryfel â Bera brenhin Sodom, ac â Birsa brenhin Gomorrah, â Sinab brenhin Admah, ac â Semeber brenhin Seboim, ac â brenhin Bela, hon yw Soar.\n3 Y rhai hyn oll a ymgyfarfuant yn nyffryn Sidim: hwnnw yw y môr heli.\n4 Deuddeng mlynedd y gwasanaethasant Cedorlaomer, a’r drydedd flwyddyn ar ddeg y gwrthryfelasant.\n5 A’r bedwaredd flwyddyn ar ddeg y daeth Cedorlaomer, a’r brenhinoedd y rhai oedd gyd âg ef, ac a darawsant y Rephaimiaid yn Asteroth-Carnaim, a’r Zuziaid yn Ham, a’r Emiaid yn Safeh-Ciriathaim,\n6 A’r Horiaid yn eu mynydd Seir, hyd wastadedd Paran, yr hwn sydd wrth yr anialwch.\n7 Yna y dychwelasant, ac y daethant i Enmispat, honno yw Cades, ac a darawsant holl wlad yr Amaleciaid, a’r Amoriaid hefyd, y rhai oedd yn trigo yn Haseson-tamar.\n8 Allan hefyd yr aeth brenhin Sodom, a brenhin Gomorrah, a\nWedi dod o "https://cy.wikisource.org/w/index.php?title=Tudalen:Y_bibl_cyssegr-lan.djvu/24&oldid=7357"\nNewidiwyd y dudalen hon ddiwethaf ar 3 Mai 2020, am 10:48.


Carwyn Jones: 'Barn debycach i Wood na Corbyn' - BBC Cymru Fyw\nCarwyn Jones: 'Barn debycach i Wood na Corbyn'\nMae Prif Weinidog Cymru, Carwyn Jones, wedi dweud bod ei farn am fewnfudo yn debycach i farn arweinydd Plaid Cymru nac arweinydd ei blaid ei hun.\nDywedodd Mr Jones bod ganddo farn debycach i Leanne Wood na Jeremy Corbyn.\nDaw ei sylwadau ar ôl iddo feirniadu Mr Corbyn am ganolbwyntio gormod ar Lundain ynglyn â mewnfudo.\nWrth ymateb, fe wnaeth Ms Wood geisio ymbellhau ei hun o sylwadau Mr Jones, gan ei gyhuddo o geisio plesio UKIP.\nYn ystod sesiwn holi'r prif weinidog, dywedodd Mr Jones: "Dywedon ni rywbeth tebyg iawn yr wythnos ddiwethaf, y dylai bod hawl i symud yn rhydd i weithio a hawl i symud yn rhydd i edrych am waith o fewn cyfnod o amser.\n"Dwi'n meddwl bod hynny o werth."\nYng nghynhadledd Llafur ym mis Medi, dywedodd Mr Corbyn y dylai'r blaid ganolbwyntio ar helpu cymunedau unigol i ddelio gyda'r pwysau ar wasanaethau cyhoeddus o fewnfudo yn hytrach na thorri niferoedd.\nOnd dywedodd Mr Jones bod rhannau eraill o'r wlad yn gweld mewnfudo yn wahanol, a'i fod yn rhan bwysig o'r bleidlais i adael yr UE yn yr haf.\nYchwanegodd bod angen delio â'r pryderon yna, ond heb alluogi i hiliaeth dyfu.\nFe wnaeth Ms Wood geisio ymbellhau ei hun o sylwadau Mr Jones, gan ddweud: "Dyle' chi fod yn delio gyda'r realiti nid y canfyddiadau. Ni ddyle' chi fod yn delio gyda chwedlau.\n"Mae gyda ni broblem allfudo. Mae gormod o weithwyr iau gyda sgiliau yn gadael y wlad, ac mae anghydbwysedd yng Nghymru o ran nad yw swyddi a ffyniant wedi eu dosbarthu'n deg yn y wlad.\n"Prif Weinidog, yn lle ceisio plesio UKIP, pryd fyddwn ni'n cael trafodaeth go iawn am ddatrysiad go iawn i'r broblem mudo go iawn yma yng Nghymru?"


Noddfa | Polisi Preifatrwydd\nDan y Rheoliad Cyffredinol, mae gennym ddyletswydd gyfreithiol i ddiogelu unrhyw wybodaeth bersonol a gasglwn gennych chi. Rydym yn defnyddio meddalwedd amgryptio i ddiogelu eich data, ac atal unrhyw fynediad heb ei awdurdodi atynt.\nDan y Rheoliad Cyffredinol, mae gennych hawliau fel unigolion ac mae modd i chi eu harfer mewn perthynas â'r wybodaeth sydd gennym amdanoch chi. Y rhain yw;\nyr hawl mewn amgylchiadau penodol i gywiro, rhwystro, dileu neu ddinistrio unrhyw ddata personol gwallus; a hefyd\nYmwelwyr â’n gwefannau\nPan fyddwch yn ymweld â www.sanctuary.gov.walesrydym yn defnyddio ‘Google Analytics’ gasglu gwybodaeth log rhyngrwyd safonol a manylion patrymau ymddygiad ymwelwyr. Ein bwriad wrth wneud hyn yw canfod nifer yr ymwelwyr â rhannau amrywiol y wefan, er enghraifft. Mae'r wybodaeth hon yn cael ei phrosesu'n gwbl ddienw ac nid oes modd adnabod unrhyw un yn unigol. Nid ydym ni yn ceisio canfod pwy sy'n ymweld â'n gwefan, ac nid ydym yn caniatáu i Google wneud hynny chwaith. Os byddwn am gasglu gwybodaeth adnabyddadwy bersonol drwy ein gwefan, byddwn yn agored am hyn. Wrth gasglu gwybodaeth bersonol, byddwn yn nodi hynny'n glir ac yn egluro beth rydym yn bwriadu ei wneud â’r wybodaeth hon.\nPobl sy’n Anfon E-bost Atom\nRydym yn defnyddio Diogelwch Haen Cludo (TLS) i amgryptio a diogelu traffig e-bost yn unol â gofynion y Llywodraeth. Os nad yw eich gwasanaeth e-bost yn cefnogi Diogelwch Haen Cludo, dylech fod yn ymwybodol ei bod yn bosibl na fydd modd i’r negeseuon e-bost rydym yn eu hanfon neu'n eu cael drosglwyddo’n ddiogel.\nByddwn hefyd yn monitro unrhyw negeseuon e-bost sy'n cael eu hanfon atom, gan gynnwys atodiadau, am feirysau neu feddalwedd maleisus. Dylech fod yn ymwybodol o'ch cyfrifoldeb i sicrhau bod unrhyw e-bost y byddwch yn ei anfon yn cydymffurfio â’r gyfraith.\nRydym yn ceisio bodloni'r safonau uchaf wrth gasglu a defnyddio gwybodaeth bersonol. Felly, rydym yn trin unrhyw gwynion a ddaw i law ynghylch hyn yn wirioneddol o ddifrif. Cysylltwch â ni os ydych yn credu ein bod yn casglu neu'n defnyddio gwybodaeth mewn modd annheg, camarweiniol neu amhriodol. Byddem hefyd yn croesawu unrhyw awgrymiadau ar gyfer gwella ein gweithdrefnau.\nMae’r wefan Noddfa yn defnyddio cronfa ddata Dewis Cymru i helpu defnyddwyr i ddod o hyd i wybodaeth am wasanaethau yn eu hardal. Dim ond gwybodaeth ddienw sy’n nodi ble y mae defnyddwyr yn chwilio am wasanaethau yr ydym yn ei chofnodi. Nid oes unrhyw ddata am wasanaethau y ceir mynediad atynt yn cael eu storio gan Lywodraeth Cymru.\nOs bydd y polisi preifatrwydd hwn yn newid mewn unrhyw ffordd, byddwn yn rhoi fersiwn ddiwygiedig ar y dudalen hon. Mae ail-edrych ar y dudalen hon yn rheolaidd yn sicrhau eich bod wastad yn ymwybodol pa wybodaeth yr ydym yn ei chasglu a sut yr ydym yn ei rhannu.\nCafodd y polisi preifatrwydd hwn ei ddiweddaru ddiwethaf ar 8 Mai 2019.\nOs hoffech ofyn am wybodaeth am ein polisi preifatrwydd, gallwch anfon e-bost atom yn cymorthigwsmeriaid@llyw.cymruneu ysgrifennu at:\nRydym yn croesawu eich adborth. Os byddwch yn cysylltu â ni i ofyn am wybodaeth, efallai y bydd yn rhaid i ni gysylltu ag adrannau eraill o'r Llywodraeth i ddod o hyd i’r wybodaeth honno. Os yw eich cwestiwn yn dechnegol, efallai y bydd yn rhaid i ni ei anfon at ein cyflenwyr technoleg.\nNi fyddwn yn rhoi eich gwybodaeth bersonol i unrhyw un wrth ymdrin â’ch ymholiad, oni bai y byddwch wedi rhoi caniatâd i ni wneud hynny. Ar ôl i ni ymateb i'ch ymholiad, byddwn yn cadw cofnod o’ch neges at ddibenion archwilio.\nOs oes gennych ragor o gwestiynau ynghylch sut y bydd Llywodraeth Cymru yn defnyddio'ch data, ysgrifennwch atom gan ddefnyddio'r manylion cyswllt isod.\nCF10 3NQ. E-bost: swyddogdiogeludata@llyw.cymru


Cynhyrchwyr a Chyflenwyr Sgrîn Gyffwrdd Hysbysebu â Tsieina - Ffatri Cyfanwerthu Uniongyrchol - CRNC\nSgrîn gyffwrdd hysbysebu Mae ein cynhyrchion yn cael eu defnyddio'n eang ar gyfer peiriannau bancio, offer cyfathrebu, offer cartref, offerynnau automobile, ffôn symudol, ffôn drws fideo, E-lyfr, symudol stoc, MP5, PC tabled, llywio GPS ac yn y blaen. Disgrifiad o'r Cynnyrch Beth yw Manylion ein Capacitive ...\nSgrîn gyffwrdd hysbysebu\nBeth yw Manylion ein Sgrin Gyffwrdd Capacitif?\nMae ein peirianwyr wedi dylunio sgrin gyffwrdd CRNC , sy'n defnyddio deunydd crai o safon uchel a fewnforiwyd o Japan, ac mae'r rheolaeth ansawdd dan oruchwyliaeth o ddeunydd technegol profiadol yn Taiwan. Mae gan yr eitem fywyd hir, sefydlogrwydd uchel, trosglwyddiad uchel, maint mawr, nodweddion di-dâl cynnal a chadw, ac mae'n syniad ar gyfer Ffonau Smart, PC, Tabl GPS.\nmae sgrîn gyffwrdd capacitive wedi'i adeiladu gyda dwy haen gyfatebol o ITO ond, yn wahanol i'r paneli cyffwrdd hen a rhagol, mae'r haenau TGCh mewn sgrin gyffwrdd cynhwysfawr a ragwelir wedi'u selio rhwng dwy daflen o wydr gan glud hylif clir.\n- Nid oes bwlch aer rhwng haenau fel mewn sgrin gyffwrdd gwrthsefyll.\n- Mae'r patrymau ar y ddwy haen TGCh gyfochrog yn ffurfio grid o gynwysorau.\n- Rhagwelir meysydd trydan y cynwysyddion hyn trwy'r haen uchaf o wydr.\n- Pan fydd y defnyddiwr yn gosod bys ger wyneb uchaf y panel cyffwrdd, mae'n cyplau â'r caeau trydan.\n- Mae'r cymhleth hwn yn newid cynhwysedd nifer o'r cynwysorau yng nghyffiniau'r bys.\n- Mae algorithm yn trosi'r newidiadau hyn mewn cynhwysedd i mewn i leoliad ar hyd echeliniau X a Y y panel.\nHot Tags: sgrîn gyffwrdd hysbysebu, Tsieina, gweithgynhyrchwyr, cyflenwyr, ffatri, cyfanwerthu, wedi'u haddasu, yn swmpus\n15.6 Cyfrifiadur Llawn USD LCM\nSgrin Gyffwrdd Defnyddwyr


Rydych chi yma:\tYmweld / Gwasanaeth Wardeinio / Prosiectau Cyfredol\nFel rhan o’u gwaith, mae’r wardeiniaid yn ymgymryd â nifer o brosiectau amrywiol a diddorol sy’n golygu eu bod, ar adegau, yn gweithio mewn partneriaeth â sefydliadau eraill i hyrwyddo’r Parc Cenedlaethol. Mae gan y wardeniaid eu prosiectau amrywiol eu hunain o fewn y Parc Cenedlaethol.\nMae'r prosiectau isod yn rhoi braslun o'r gwaith sydd dan law Gwasanaeth Wardeinio Parc Cenedlaethol Eryri.\nGwarchodfa Natur Morfa Dyffryn\nWedi ei leoli yn Nolgellau, mae ein warden Gethin Corps yn gyfrifol am Warchodfa Natur Morfa Dyffryn a’r twyni tywod a’r traethau hir sy’n nodweddiadol o’r ardal. Mae’r twyni yn ddeinamig iawn gyda agoriadau yn galluogi’r gwynt ymwthio tywod tua’r warchodfa gan newid siâp y tirwedd yn gyson.\nUn o’i brosiectau yw cynnal a chadw’r rhwydwaith o lwybrau pren sy’n gwneud mynediad i’r traethau yn fwy hygyrch i’r llai abl. Mae’r gwaith yn cynnwys atgyweirio a sicrhau fod y llwybrau pren yn strwythurol ddiogel. Cedwir Gethin lygaid ar y bywyd gwyllt a’r planhigion prin sy’n cynefino yn y warchodfa. Mae’r gwaith cadwraeth yma yn hanfodol wrth amddiffyn yr amrywiaeth bywyd gwyllt a chynefinoedd yr ardal. Mae gwaith arall yn cynnwys monitro lefel dŵr yn y warchodfa gan gofnodi’r canlyniadau.\nTraeth Benar (© APCE)\nGwaith Llwybrau a Fideos Diogelwch\nWedi ei leoli yn swyddfa’r warden ym Metws y Coed, mae rhaglen waith Ioan Ll. Davies yn amrywio o waith llwybr i hyrwyddo cyngor diogelwch mynydd trwy fideos y Parc Cenedlaethol. Mae’n gysylltiedig âc amryw o brosiectau megis monitro bywyd gwyllt ar y Migneint, cadw golwg fanwl ar adar prin, llygod y dŵr a rheoli poblogaeth y minc yn ei ardal. Mae ei waith o gynnal a chadw’r rhwydwaith llwybrau cyhoeddus yn cynnwys gosod camfeydd a giatiau i wneud y llwybrau’n fwy hygyrch i’r cyhoedd. Mae Ioan hefyd yn gweithio ar fideos diogelwch y Parc Cenedlaethol trwy gynnig cyngor i ymwelwyr ar sut i baratoi cyn cychwyn allan.\nWarden Awdurdon Parc Cenedlaethol, Ioan Davies (© APCE)\nMae’r Warchodfa Natur Genedlaethol yn Morfa Harlech yn cael ei reoli gan Warden Parc Cenedlaethol Eryri Ifan Eryl Jones, ar y cyd â Cyngor Cefn Gwlad Cymru. Mae’r warchodfa yn cynnwys system o dwyni tywod sydd o fewn Safle o Ddiddordeb Gwyddonol Arbennig er mwyn amddiffyn cynefinoedd a rhywogaethau unigryw. Mae gwaith cadwraethol Ifan yn cynnwys gweithio ar amryw o brosiectau o gynnal arolygon i fonitro anifeiliaid megis geifr, mincod a ffwlbart.\nMae cynefinoedd amrywiol yr ardal yn le delfrydol i adar ysglyfaethus fel Barcud Coch a Gweilch y Pysgod gyda’r pâr cyntaf i fridio yng Nghymru wedi cynefino yma. Yn ôl ym Mis Medi 1988, daeth Morfa Harlech dan sylw rhyngwladol y cyfryngau pan gafodd crwban y môr gwrywaidd anferth ei olchi ar draeth Harlech. Fe amcangyfrifwyd fod y crwban tu 100 oed. Hyd heddiw, dyma’r sampl mwyaf sydd wedi ei gofnodi – yn mesur 2.91m o hyd ac mae’n cael ei arddangos yn Amgueddfa Genedlaethol Cymru, Caerdydd.\nWarden Parc Cenedlaethol, Ifan Eryl Jones (© APCE)


Ysgol Llanhari Careers Site Eteach (13206)\nYm mis Medi 2012 fe welwyd Ysgol Llanhari yn datblygu i fod yn ysgol sy’n darparu addysg i ddisgyblion o 3 mlwydd oed hyd at 19 mlwydd oed. Mae hon yn ddatblygiad arloesol, ac ymfalchiwn yn y ffaith bod yr Awdurdod Lleol wedi buddsoddi arian sylweddol i adnewyddu block yn yr ysgol fydd yn gartref i 240 disgybl cynradd yn ei llawn dwf. Mae’r potensial ar gyfer sefydliad addysgol o’r fath yn ddi-ben draw ac edrychwn ymlaen at ddyfodol llwyddianus iawn lle ceir disgyblion profiadu hollol unigryw.\nMae’r ysgol yn hynod ddiolchgar am gefnogaeth Bwrdd Llywodraethu gweithgar a rhieni llwyr ymroddedig. Gyda’n gilydd, rwy’n siwr, fe welwn Deulu Ysgol Llanhari yn ffynnu a llewyrchu mewn amryw o ffyrdd yn y dyfodol.


Ludovico Ariosto - Wicipedia\nBardd a dramodydd Eidalaidd yn yr ieithoedd Eidaleg a Lladin oedd Ludovico Ariosto (8 Medi 1474 – 6 Gorffennaf 1533) sydd yn nodedig am ei arwrgerdd Orlando furioso (1516), a ystyrir yn un o'r mydryddweithiau gwychaf yn holl lenyddiaeth y Dadeni.\nPortread modern o Ludovico Ariosto, â'r goron lawryf am ei ben.\n8 Medi 1474\n6 Gorffennaf 1533\nbardd, dramodydd, ysgrifennwr, awdur\nMatteo Maria Boiardo, Fyrsil\nGaned Ludovico Ariosto ar 8 Medi 1474 yn Reggio nell'Emilia, Dugiaeth Modena, yng ngogledd yr Eidal, yn fab hynaf i'r Cownt Niccolò Ariosto, cadlywydd Caer Reggio. Pan oedd Ludovico yn 10 oed, symudodd y teulu i Ferrara, dinas enedigol Niccolò, a chafodd ei fagu yn llys y teulu Este, Dugiaid Ferrara. Byddai'r bardd yn ystyried ei hunan yn ferrarese trwy gydol ei oes. Bu'n ymddiddori mewn barddoniaeth ers ei fachgendod, ond gorfodwyd iddo astudio'r gyfraith ym Mhrifysgol Ferrara, ar orchymyn ei dad, o 1489 i 1494. Wedi iddo ymgymhwyso ar gyfer gyrfa yn y gyfraith, caniatawyd iddo dreulio'r cyfnod hyd at 1499 yn canlyn ei astudiaethau llenyddol.\nYn sgil marwolaeth y Cownt Niccolò ym 1500, etifeddodd Ludovico gyfrifoldebau ei dad a bu'n rhaid iddo ddarparu ar gyfer ei frodyr a'i chwiorydd. Penodwyd yn gadlywydd Caer Canossa ym 1502, ac y flwyddyn nesaf cafodd ei dderbyn i wasanaeth y Cardinal Ippolito d'Este, mab Ercole I, Dug Ferrara. Fel llyswr a milwr, roedd disgwyl i Ariosto fod yng ngwasanaeth ei arglwydd, y Cardinal Ippolito, yn ddi-baid, ac i gyd-deithio ar ymgyrchoedd rhyfel yn ogystal â chenadaethau diplomyddol. Yn ystod Rhyfel Cynghrair Cambrai, aeth Ariosto gyda gosgordd y Cardinal ar ymgyrch filwrol Ferrara yn erbyn Gweriniaeth Fenis; byddai'r bardd yn cynnwys disgrifiad o fuddugoliaeth Ferrara ym Mrwydr Polesella (1509), ar Afon Po, yn ei gampwaith Orlando furioso. Ym 1512 aeth i Rufain yng nghwmni Alfonso I, Dug Ferrara, brawd hŷn y Cardinal, i geisio cymodi'r Pab Iŵl II yn sgil penderfyniad Ferrara i ymgynghreirio â Ffrainc yn Rhyfel y Gynghrair Sanctaidd. Methiant a fu'r perwyl hwnnw, a bu'n rhaid iddynt ffoi ar draws yr Apenninau i ddianc rhag dicter y Pab. Dychwelodd Ariosto i Rufain ym 1513 i erfyn ar y pab newydd, Leo X, am ryw swydd yn Llys y Pab a oedd yn fwy addas i'w weithgareddau llenyddol, ond ofer oedd ei daith, a dychwelodd i Ferrara.\nGwrthododd Ariosto fynd i Hwngari â'r Cardinal Ippolito pan gafodd yr hwnnw ei benodi'n Esgob Buda ym 1517. Yn hytrach, arhosai yn Ferrara ac aeth i wasanaeth personol y Dug Alfonso ym 1518. Wynebai diffygion ariannol, ac o'r herwydd bu'n rhaid iddo dderbyn holl orchmynion ei arglwydd er mwyn ennill digon o arian i gynnal ei deulu a'i gariad, Alessandra Benucci. Ym 1522 penodwyd Ariosto yn Llywodraethwr y Garfagnana, yng ngogledd yr Apenninau, gan y Dug Alfonso, ac yn y swydd honno bu'n rhaid iddo orfodi'r gyfraith yn erbyn banditiaid ac ymgecru gwleidyddol.\nErbyn 1525, enillasai ddigon o arian i ddychwelyd i Ferrara, ac yno prynodd dŷ bach a gardd. Rhywbryd rhwng 1528 a 1530, priododd Ludovico Ariosto ag Alessandra Benucci mewn seremoni breifat. Cadwodd ei briodas yn gyfrinach er mwyn peidio â hepgor rhai buddion eglwysig yr oedd ganddo hawl iddynt. Treuliodd ei flynyddoedd olaf yn byw gyda'i wraig, yn gofalu am ei ardd, ac yn dal at ei adolygiadau i Orlando furioso. Bu farw Ludovico Ariosto yn Ferrara ar 6 Gorffennaf 1533, yn 58 oed.\nCampwaith Ludovico Ariosto yw Orlando furioso, arwrgerdd Eidaleg yn genre'r rhamant sifalraidd sydd yn tynnu ar draddodiadau llenyddol Mater Ffrainc a Mater Prydain. Mae'r gerdd hon yn codi pen llinyn stori Orlando innamorato, arwrgerdd anorffenedig gan Matteo Maria Boiardo, a fu farw ym 1494. Honno oedd y gerdd gyntaf i gyfuno elfennau Cylch Arthur â'r rhamant Garolingaidd, a thynnir Ariosto ar yr un themâu a ffynonellau yn ei ddilyniant. Mae Orlando yn cyfateb i Rolant yn chwedloniaeth Ffrainc, a chylchoedd myth a llên Ffrainc ac Ynys Brydain oedd yr ysbrydoliaeth am Orlando'r Eidalwyr. Traddodai anturiaethau'r marchog Orlando wrth iddo geisio ennill cariad Angelica ac yn mynd yn wallgof ar yr un pryd. Mae Angelica mewn cariad â'r milwr o Fwslim Medoro, ac yng nghynddaredd ei genfigen mae Orlando'n difetha popeth yn ei ffordd. Mae ei gyfaill Astolfo yn teithio i'r lleuad ar gefn marchriffwn i ganfod elicsir callineb. Trwy gydol yr adroddiant, a chanddo iaith flodeuog a ffansïol, câi'r gerdd ei britho â straeon byrion. Cychwynnodd Ariosto ar y gerdd tua 1505, a chyhoeddodd yr argraffiad cyntaf yn Fenis ym 1516, a chanddo 40 o ganiadau ar ffurf fydryddol yr ottava rima, y mesur poblogaidd mewn barddoniaeth Eidaleg ers Giovanni Boccaccio yn y 14g. Yn Ferrara ym 1521 cyhoeddwyd yr ail argraffiad, eto'n cynnwys 40 o ganiadau, ac yn yr hwnnw gwelir dylanwad Pietro Bembo, y beirniad a bardd o fri, ar arddull ac ieithwedd Ariosto. Cyhoeddwyd y trydydd argraffiad yn Ferrara ym 1532, ar ffurf 46 o ganiadau. Ym 1545, deuddeng mlynedd wedi marwolaeth y bardd, cyhoeddwyd giunta (atodiad) gyda phum caniad ychwanegol. Cafodd Orlando furioso mwy o ddylanwad na cherdd Boiardo, a bu'n wrthrych sawl cyfieithiad, dilyniant, efelychiad, ac ailwampiad gan lenorion ar draws Ewrop.\nYmhlith gweithiau cynnar Ariosto mae nifer o benillion Lladin a ysbrydolwyd gan y beirdd Rhufeinig Tibullus a Horas. Ysgrifennodd hefyd bum comedi yn yr iaith Eidaleg: Cassaria (1508), I suppositi (1509), Il negromante (1520), La lena (1529), ac I studenti (a gyflawnwyd gan ei frawd Gabriele a chyhoeddwyd wedi ei farwolaeth dan y teitl La scolastica). Ystyrir y rhain yn fân weithiau, ond maent yn nodedig fel esiamplau cynnar o gomedi Ewropeaidd, yn iaith y werin, ar batrwm y clasuron Lladin.\nYn y cyfnod o 1517 i 1525, cyfansoddai Ariosto saith dychangerdd, dan y teitl Satire, ar batrwm y Seremones gan Horas. Mae'r cyntaf o'r rhain yn fynegiant o urddas ac annibyniaeth y bardd, sydd yn adlewyrchu ei benderfyniad ym 1517 i beidio â dilyn y Cardinal Ippolito i Buda. Mae'r ail ddychangerdd yn ymosod ar lygredigaeth yn yr Eglwys Gatholig, a'r drydedd yn trafod yr angen moesol i beidio ag anelu'n rhy uchel. Mae'r bedwaredd ddychangerdd yn ymwneud â phriodas, y bumed a'r chweched yn disgrifio teimladau'r bardd o gael ei gadw draw oddi wrth ei deulu ar orchmynion ei arglwyddi, a'r seithfed yn annerch Pietro Bembo ar bwnc dyneiddiaeth.\n↑ 1.0 1.1 1.2 1.3 (Saesneg) Ludovico Ariosto. Encyclopædia Britannica. Adalwyd ar 20 Medi 2021.\nAlbert Russell Ascoli, Ariosto's Bitter Harmony: Crisis and Evasion in the Italian Renaissance (Princeton, New Jersey: Princeton University Press, 1987).\nRobert Griffin, Ludovico Ariosto (Efrog Newydd: Twayne, 1974).\nJulia M. Kisacky, Magic in Boiardo and Ariosto (Efrog Newydd: Peter Lang, 2000).\nPeter V. Marinelli, Ariosto and Boiardo: The Origins of Orlando furioso (Columbia, Missouri: University of Missouri Press, 1987).\nWedi dod o "https://cy.wikipedia.org/w/index.php?title=Ludovico_Ariosto&oldid=10991622"\nLast edited on 20 Medi 2021, at 22:03\nNewidiwyd y dudalen hon ddiwethaf ar 20 Medi 2021, am 22:03.


Pwy ydyn ni a beth ydyn ni’n ei wneud? | Samaritans\nYou are hereHome > In your community > Samaritans yng Nghymru > Pwy ydyn ni a beth ydyn ni’n ei wneud?\nLlinell Gymraeg: 0300 123 3011 (O 7pm i 11pm yn unig, 7 diwrnod yr wythnos)\nMae yna ryw chwe chant o wirfoddolwyr y Samaritans ar draws Cymru yn gweithio yn ein naw cangen yng Nghymru. Mae’r gwirfoddolwyr hyn yn ymateb i bobl sydd mewn trallod bob dydd o’r wythnos dros y ffôn, e-bost, testun ac yn bersonol yn ein canghennau neu mewn digwyddiadau ar draws Cymru.\nRydyn ni hefyd yn gweithio gyda’r cyhoedd a’r cyfryngau i roi gwybodaeth iddyn nhw am y Samaritans ac esbonio sut y gallwn ni helpu pobl i ddod o hyd i’w ffordd eu hunain ymlaen. Rydyn ni’n estyn allan i grwpiau lle mae yna risg uchel o hunanladdiad a thrallod emosiynol. Rydyn ni’n gweithio mewn partneriaeth gydag asiantaethau eraill i gyflawni newid yn lleol, a dylanwadu ar benderfyniadau polisi sy’n cael effaith ar risg hunanladdiad.\nCysylltu â’r Samaritans yng Nghymr\nFfôn: 029 2022 2008 (Cyfarwyddwr y Samaritans yng Nghymru\nPwy ydyn ni a beth ydyn ni’n ei wneud? :\nExplore Samaritans yng Nghymru :\nCanllawiau dwyieithog i’r Cyfryngau\nCysylltu â’r Samaritans yng Nghymru


Atgyfeirio i EWS - Bwrdd Iechyd Prifysgol Caerdydd a'r Fro\n› Atgyfeirio i EWS\nMae'r Gwasanaeth Llesiant Gweithwyr (EWS) yn darparu gwasanaeth cyfrinachol am ddim ar y safle i weithwyr Caerdydd a'r Fro.\nGallwch gyrchu'r gwasanaeth trwy gwblhau Ffurflen Hunan Atgyfeirio. Os hoffech gael copi papur o'r ffurflen hon, ffoniwch ni ar 02920744465 a gallwn anfon un atoch.\nMae cyfrinachedd yn bwysig i ni. Nid ydym yn rhannu ein cofnod ag unrhyw berson, gwasanaeth neu adran arall yn y BIP ac nid yw'ch nodiadau'n rhan o'ch ffeil Iechyd Personol, Meddygol na Galwedigaethol.\nCyfeirio staff at EWS\nMae EWS yn cynnig ystod o ymyriadau i bobl â chyflyrau iechyd meddwl ysgafn i gymedrol.\nNid yw EWS yn derbyn atgyfeiriadau gan reolwyr, nac atgyfeiriadau a gwblheir ar ran person arall. Mae'n bwysig iawn bod unigolyn yn atgyfeirio ei hun at y gwasanaeth hwn.\nFodd bynnag, mae rheolwyr a chydweithwyr yn chwarae rhan bwysig mewn cyfeirio staff i gael mynediad at EWS. Mae pobl yn aml yn amharod i ofyn am help a gellir eu hannog i wneud hynny pan fydd rhywun arall yn dangos consyrn. Yn 2018, dywedodd dros 40% o'r rhai a atgyfeiriodd atom eu bod wedi clywed am y gwasanaeth gan eu rheolwr. Fodd bynnag, mae'n bwysig iawn nad yw'r unigolyn yn teimlo dan bwysau i atgyfeirio. Dim ond os yw'n barod i newid y bydd rhywun yn elwa o'n gwasanaeth.\nPwy yw'r Tîm Llesiant Gweithwyr?\nFel gweithwyr y bwrdd iechyd, mae'r cwnselwyr yn gwybod am gyd-destun, diwylliant, polisïau a gweithdrefnau'r gweithle, a gallant eich cyfeirio'n effeithiol at wasanaethau lleol mewnol ac allanol.\nMae'r holl staff a gyflogir gan BIP Caerdydd a Fro yn gymwys, ond anogir meddygon i gysylltu ag Iechyd i Weithwyr Iechyd Proffesiynol (gweler isod). Mae EWS yn cynnig ystod o ymyriadau i bobl â chyflyrau iechyd meddwl ysgafn i gymedrol. Tra bod y gwasanaeth ar gael i bawb a gyflogir gan Gaerdydd a'r Fro, nid yw'n briodol i bawb. Os nad ydych yn siŵr ai’r gwasanaeth hwn yw’r un iawn i chi, cysylltwch â ni a gallwn eich cynghori.\nMae Iechyd i Weithwyr Iechyd Proffesiynol Cymru yn wasanaeth cwnsela wyneb yn wyneb i bob meddyg yng Nghymru. Mae'n rhoi mynediad i feddygon at therapydd achrededig BABCP (Cymdeithas Seicotherapïau Ymddygiadol a Gwybyddol Prydain) yn eu hardal.\nMae hwn yn wasanaeth cyfrinachol i feddygon yng Nghymru wedi'i ariannu'n llawn gan Lywodraeth Cymru a'i weinyddu gan Brifysgol Caerdydd.\nI gael mynediad i'r gwasanaeth, ffoniwch 0800 058 2738 rhwng 9am a 5pm o ddydd Llun i ddydd Gwener. Bydd triniwr galwadau yn cymryd eich manylion ac yn eich rhoi mewn cysylltiad ag un o'n cynghorwyr meddygol, y gallwch wedyn siarad â nhw'n gyfrinachol. Cliciwch yma https://www.hhpwales.co.uk/ am fwy o wybodaeth a chefnogaeth tu allan i oriau.\nLle fyddai'n cael fy ngweld?\nByddwch yn cael cynnig apwyntiad ar y safle, naill ai yn YAC neu yn Llandochau.\nEr y byddwn yn gwneud ein gorau glas i drefnu apwyntiad ar eich dewis safle, er mwyn osgoi oedi posibl ac i sicrhau eich bod yn derbyn cefnogaeth EWS cyn gynted â phosibl, efallai y cynigir apwyntiad i chi ar y safle EWS arall.\nRwyf wedi cwblhau ffurflen atgyfeirio, beth sy'n digwydd nesaf?\nYn y rhan fwyaf o achosion fe'ch gwahoddir i apwyntiad adnoddau. Fodd bynnag, os ydym yn credu y byddech yn elwa o wasanaeth gwahanol, byddwn yn cysylltu â chi i roi mwy o wybodaeth i chi.\nNid gwasanaeth argyfwng yw Llesiant Gweithwyr. Os ydych chi mewn argyfwng, yn profi meddyliau hunanladdol gweithredol neu mewn perygl o achosi niwed i chi'ch hun neu i eraill, gallwch wneud apwyntiad brys gyda'ch meddyg teulu, neu os oes angen cymorth ar frys, cysylltwch â'r meddyg teulu y tu allan i oriau. Os oes angen gwasanaeth brys arnoch, fel ambiwlans, ffoniwch 999.\nGellir cysylltu â'r Samariaid 24 awr y dydd, 7 diwrnod yr wythnos trwy ffonio 116 123 a gallwch ymweld â www.samaritan.org.\nMae C.A.L.L. (Llinell Cyngor Cymunedol a Gwrando) yn cynnig cefnogaeth emosiynol a gwybodaeth am iechyd meddwl a materion cysylltiedig i bobl Cymru. Mae llinell gymorth C.A.L.L. yn cynnig gwasanaeth gwrando a chefnogi cyfrinachol.\nCadw'n ddiogel - http://www.connectingwithpeople.org/StayingSafe


Cyngor Celfyddydau Cymru | Theatr Clwyd\nClwyd Theatr Cymru yw prif gorff cynhyrchu drama Cymru, a adeiladwyd yn wreiddiol fel Canolan Gelfyddydau Ranbarthol.\nMae’n gartref i gwmni cynhyrchu uchel ei barch, sydd hefyd yn cyflwyno llawer o’i waith ar daith trwy Gymru a gweddill y DG. Mae’r cwmni’n cynhyrchu’n bennaf yn Saesneg, ond hefyd yn y Gymraeg. Mae adran Theatr Pobl Ifanc sydd wedi ei hintegreiddio’n llawn, sy’n defnyddio’r un perfformwyr, technegwyr a staff creadigol i gyflawni’r un gwerthoedd cynhyrchu uchel a’r cynnyrch prif ffrwd. Mae’r theatr hefyd yn llwyfannu amrywiaeth o ddrama, dawns, a cherddoriaeth deithiol a Gŵyl Gymunedol yn yr Haf. Mae oddeutu 900 perfformiad cyhoeddus bob blwyddyn.\nCrëwyd trwy weledigaeth yr hen Gyngor Sir y Fflint a’i Brif Weithredwr Haydn Rees, ac agorwyd Theatr Clwyd ym 1976. Wedi ei lleoli filltir o ganol tref Yr Wyddgrug yng Ngogledd-ddwyrain Cymru, mae’r adeilad yn ymgorffori pum lleoliad perfformio: Theatr Anthony Hopkins (569 sedd), Theatr Emlyn Williams (250 sedd), Stiwdio 2 (120), Ystafell amlswyddogaethol Clwyd (hyd at 300) a’r Sinema (112). Hefyd, mae siop lyfrau, bwyty a thair oriel gelf.Cyfarwyddwyr Artistig yn y gorffennol oedd George Roman, Toby Robertson, a Helena Kaut-Howson.\nDerbyniodd Terry Hands swydd Cyfarwyddwr ar 2 Mai 1997.Newidiodd yr enw i Glwyd Theatr Cymru ym 1998 i adlewyrchu hunaniaeth genedlaethol a chylch gorchwyl newydd ar ôl y newidiadau yn sgil Ad-drefnu Llywodraeth Leol yng Nghymru. Ym 1998, enillodd y theatr wobr Theatr y Flwyddyn Barclays/TMA ac ym 1999 fe’i dynodwyd yn Gwmni Celfyddydau Perfformio Cenedlaethol Cymru gan Gyngor Celfyddydau Cymru.\n- See more at: https://www.theatrclwyd.com/cy/amdanom-ni/hanes/#sthash.ZDegSJFp.dpuf


Hafan2020Chwefror10 (Dydd Llun)\nDiwrnod: Chwefror 10, 2020\nMae Cyfarwyddiaeth Gyffredinol Awdurdod Meysydd Awyr y Wladwriaeth wedi cyhoeddi ystadegau cwmnïau hedfan, teithwyr a chargo ar gyfer Ionawr 2020. Yn unol â hynny, ym mis Ionawr 2020; Nifer yr awyrennau sy'n glanio ac yn tynnu oddi yno yn y meysydd awyr; [Mwy ...]\nBydd Twnnel Hanesyddol Karaköy, sef ail isffordd y byd, yn dathlu ei 145fed flwyddyn a bydd Tram Nostalgic, symbol Beyoğlu, yn dathlu ei 106fed flwyddyn. Eleni mae IETT yn dathlu pen-blwyddi Twnnel a Thram Nostalgig gyda'i gilydd. Dydd Mawrth, Chwefror 11 [Mwy ...]\nBuddsoddiadau Trafnidiaeth Denizli wedi'u Stampio 2019\nDenizli yn enghraifft i Dwrci gyda buddsoddiadau cludiant sydd wedi gweithredu Metropolitan Dinesig, 2019 km ffordd asffalt yn 140 gyda 120 km o ffyrdd palmant concrid a sidewalks clo yn gwneud gwaith. Dinesig Metropolitan yn pasio [Mwy ...]\nGyda'r nod o wneud Antalya yn ddinas sydd â chynllun, rheol a hunaniaeth, o fewn cwmpas gwaith adolygu'r Prif Gynllun Trafnidiaeth, mae problemau cludiant cyhoeddus canol y ddinas ac 19 rhanbarth yn cael eu trin fesul un. Yn y cyd-destun hwn, a gynhelir yn Elmalı [Mwy ...]\nAm y tro cyntaf, mae Cyfarwyddiaeth Gyffredinol EGO Dinesig Metropolitan Ankara yn trefnu hyfforddiant ymarferol lle gall gyrwyr sy'n defnyddio cerbydau cludiant cyhoeddus gyfathrebu'n effeithiol â dinasyddion. Bydd yn parhau tan ddiwedd mis Chwefror [Mwy ...]\nMewn cydweithrediad â Chyfarwyddiaeth Materion Iechyd a Thrafnidiaeth Cyfarwyddiaeth Dinesig Metropolitan Manisa, cychwynnwyd diheintio mewn cerbydau sy'n darparu gwasanaethau cludiant cyhoeddus yn ninasoedd Manisa a rhyngddynt. Miloedd bob dydd ym Manisa [Mwy ...]\nFferi Paşabahçe Hanesyddol yn Tynnu i Haliç i'w Adnewyddu\nWrth aros am ddiwrnod rasel ar arfordir Beykoz, dechreuwyd tynnu’r Fferi Paşabahçe hanesyddol, a drosglwyddwyd i Llinellau’r Ddinas eto gyda mentrau IMM, i Iard Longau Haliç i’w chynnal a’i thrwsio. Bydd y llong sydd i'w hadfer yn dychwelyd i'r Bosphorus a [Mwy ...]\nFferi Ynys Istanbwl a Heicio i Hedfan Havaist\nCodwyd hediadau fferi ynys a Havaist yn Istanbul. Dinesig Metropolitan Istanbul (IMM), mae'r cynnydd mewn prisiau cludiant cyhoeddus yn dod i rym o'r bore yma, a phris tocyn llawn yr Ynysoedd gyda'r llongau fferi wedi'u cysylltu â Llinellau'r Ddinas [Mwy ...]\nMae Marmaray wedi'i gynnwys yn System Drosglwyddo Istanbulkart\nCafodd Marmaray, a weithredir gan y Weinyddiaeth Drafnidiaeth a Seilwaith, ei chynnwys yn system drosglwyddo Istanbulkart, gyda phenderfyniad UKOME wedi'i roi ar waith heddiw. Felly, bydd dinasyddion sydd â thocyn llawn i Marmaray ar ôl cerbyd cludiant cyhoeddus yn disodli 7,75 TL [Mwy ...]\nCafodd Lot Parcio Danddaearol Karabağlar Selvili ei roi mewn gwasanaeth heddiw. Dywedodd Maer Metropolitan Izmir Tunç Soyer, a wnaeth yr agoriad, ar wahân i fuddsoddiadau llawer parcio, bydd buddsoddiadau system reilffordd yn parhau. Dinesig Metropolitan Izmir yn Karabaglar Selvili [Mwy ...]\nMae Gweriniaeth Twrci Wladwriaeth Rheilffyrdd (TCDD) mynd i mewn i'r 1500 o ymgeiswyr yn cau i 356 canlyniad ei arholiad llafar ar gyfer recriwtio tua 190 diwrnod, er gwaethaf basio achlysurol o esboniad. Llafar o ymgeiswyr sy'n gwneud cais trwy İşkur [Mwy ...]\nFaint o'r gloch mae'r gwasanaeth İZBAN yn cychwyn? Faint o'r gloch mae'n dod i ben? Dyma Amserlen İZBAN 2020; Dyma drac rheilffordd trefol mwyaf ein gwlad, sydd wedi'i gysylltu â'r maes awyr, sy'n gwasanaethu ar y llinell maestrefol rhwng İZBAN ac Aliağa Selçuk. [Mwy ...]\nPryd fydd Keçiören Kızılay Metro yn cael ei roi mewn gwasanaeth?\nDisgwylir i waith isffordd AKM-Train Station-Red Crescent, a fydd yn darparu cludiant uniongyrchol rhwng Kızılay a Keçiören, gael ei gwblhau y flwyddyn nesaf. Pan fydd y llinell newydd yn mynd i wasanaeth, ni fydd yn rhaid i ddinasyddion wneud hop-on hop-on yng ngorsaf AKM. Y Weinyddiaeth Drafnidiaeth a Seilwaith, wedi'i gyhoeddi ar ei gwefan swyddogol [Mwy ...]\nYmateb ar unwaith i ddiffygion signalau yn Kocaeli\nMae timau signalau sy'n gysylltiedig â Chyfarwyddiaeth Cangen Rheoli Traffig Adran Cludiant Dinesig Metropolitan Kocaeli yn ymyrryd ar unwaith â'r systemau signalau ledled y dalaith. DIOGELWCH TRAFFIG Dinesig Metropolitan Kocaeli Elfennau pwysicaf traffig yw [Mwy ...]


Cyfarwyddwr Cymwysterau a Chefnogaeth Addysgol – CBAC – Golwg360\nCyfarwyddwr Cymwysterau a Chefnogaeth Addysgol – CBAC\nO fewn tirlun addysg sy’n gymhleth ac yn newid yn barhaus, CBAC yw un o brif gyrff dyfarnu’r DU. Gyda llwyddiant blaenorol a throsiant blynyddol o tua £40m, mae ein staff o tua 400 yn datblygu a darparu cymwysterau cyffredinol a galwedigaethol o ansawdd uchel ar gyfer myfyrwyr yng Nghymru, Lloegr a Gogledd Iwerddon. Mae cyfraniad ein hadnoddau addysgol yn werthfawr i gynorthwyo dysgwyr, a’u hathrawon, i gyflawni eu potensial.\nMae’r Cyfarwyddwr Cymwysterau a Chefnogaeth Addysgol yn aelod allweddol o’r uwch dîm rheoli, gan arwain Cyfarwyddiaeth newydd ei huno gyda phortffolio o gyfrifoldebau amrywiol a heriol. Mae’r rôl yn darparu cyfeiriad strategol i ddatblygiad cymwysterau, darpariaeth adnoddau addysgol, DPP a gwaith ein tim gwasanaethau iaith.\nBydd gan ymgeiswyr addas hanes blaenorol o arwain yn strategol, dealltwriaeth gadarn o’r cwricwlwm a chymwysterau, ynghyd â phrofiad amlwg o arwain pobl, adeiladu cydberthynas a chanfod cyfleoedd i gynyddu’r farchnad. Mae angen bod yn gwbl rhugl yn y Gymraeg ar gyfer y swydd hon. Mae gwybodaeth bellach a manylion gwneud cais ar gael ar ein gwefan, gweler isod, neu trwy gysylltu gyda: ad@cbac.co.uk 0292 026 5189\nDyddiad cau: Dydd Iau 3ydd Mai, gyda chyfweliadau i’w trefnu ar gyfer Dydd Iau 17eg Mai.\nTua £80k, yn amodol ar adolygiad a dyfarniad cyflog Ebrill 2018


Cyngor Celfyddydau Cymru | Nodiadau Cymorth yr Adroddiad Cwblhau i Sefydliadau (Hyfforddiant) cyn Tachwedd 2014\nNodiadau Cymorth yr Adroddiad Cwblhau i Sefydliadau (Hyfforddiant) cyn Tachwedd 2014\nNodiadau Cymorth yr Adroddiad Cwblhau - Datblygu Busnes a Sefydliadol i Sefydliadau\nNodiadau Cymorth yr Adroddiad Cwblhau - Gwyliau i Sefydliadau\nNodiadau Cymorth yr Adroddiad Cwblhau - Datblygu'r Diwydiant Cerddoriaeth i Sefydliadau\nNodiadau Cymorth yr Adroddiad Cwblhau - Cynhyrchu i Sefydliadau\nNodiadau Cymorth yr Adroddiad Cwblhau - Ymchwil a Datblygu i Sefydliadau\nNodiadau Cymorth yr Adroddiad Cwblhau - Cymryd Rhan i Sefydliadau\nNodiadau Cymorth yr Adroddiad Cwblhau - Hyfforddiant a Datblygiad Proffesiynol i Sefydliadau\nNodiadau Cymorth yr Adroddiad Cwblhau - Cefnogaeth Rhaglen i Leoliadau ac Orielau\nNodiadau Cymorth yr Adroddiad Cwblhau i Sefydliadau (Hyfforddiant) cyn Tachwedd 2014 >\nNodiadau Cymorth yr Adroddiad Cwblhau - Datblygu'r Diwydiant Cerddoriaeth i Unigolion\nNodiadau Cymorth yr Adroddiad Cwblhau - Cynhyrchu i Unigolion Creadigol Proffesiynol\nNodiadau Cymorth yr Adroddiad Cwblhau - Datblygiad Proffesiynol i Unigolion Creadigol Proffesiynol\nNodiadau Cymorth yr Adroddiad Cwblhau - Ymchwil a Datblygu i Unigolion Creadigol Proffesiynol\nCroeso i'r Nodiadau Cymorth ar gyfer Adroddiadau Cwblhau gan sefydliadau. Dylech ddefnyddio'r Nodiadau Cymorth hyn os cawsoch arian am brosiect hyfforddiant, mentora neu ddatblygu proffesiynol o Grantiau'r Celfyddydau ar gyfer Sefydliadau.\nLlenwi adroddiad cwblhau ar gyfer eich prosiect yw'r cam olaf yn y broses o wneud cais, ac mae'n bwysig eich bod chi'n cyflwyno adroddiad sydd mor fanwl a chywir â phosibl a'i ategu â thystiolaeth briodol.\nBwriad y nodiadau hyn yw eich cynorthwyo i lenwi'r adroddiad cwblhau gan ddefnyddio ein system ar-lein. Byddwn ni'n esbonio sut i fynd ati i wneud hyn, ac yn darparu arweiniad i'r wybodaeth y mae'n rhaid i chi ei rhannu â ni am eich prosiect gorffenedig.\nByddwn ni'n dweud wrthych hefyd pam ein bod ni'n gofyn am y wybodaeth, a sut byddwn ni'n defnyddio'r wybodaeth a gawn gennych.\nDylech gyflwyno'ch Adroddiad Cwblhau cyn pen 1 mis ar ôl diwedd eich prosiect.\nBeth yw pwrpas yr Adroddiad?\nFel corff sy'n dosbarthu Cyllid y Loteri Genedlaethol, mae gofyn i ni werthuso a yw'r grantiau rydyn ni'n eu dyrannu'n cael eu gwario mewn ffordd briodol. Mae adroddiadau cwblhau yn ein helpu ni i fodloni'r gofyniad monitro yma. Maent yn darparu gwybodaeth werthfawr sy'n ein helpu ni i ddeall y gwahaniaeth a wnaeth ein grant, ac effaith eich prosiect. Mae hyn yn wirioneddol bwysig am ei fod yn ein helpu ni i asesu effaith ein cyllid.\nRydyn ni'n aml yn gorfod cyflwyno adroddiadau sy'n dangos beth rydyn ni wedi ei ariannu, pa weithgarwch a gyflawnwyd, a'r gwahaniaeth y mae ein cyllid wedi ei wneud, a bydd eich adroddiad cwblhau yn chwarae rhan annatod yn hyn o beth.\nMae'r wybodaeth a gasglwn o'r adroddiadau cwblhau yn ein helpu ni i gynllunio ar gyfer y dyfodol. Mae'n sicrhau bod ein gwaith wrth ddatblygu polisïau a strategaethau yn cael ei fwydo gan ddata a gwybodaeth fanwl sy'n adlewyrchu sefyllfa gyfredol y celfyddydau yng Nghymru. Mae'n gallu'n helpu ni i dargedu ble y mae'r angen mwyaf am ein cyllid. Mae'r adroddiadau cwblhau yn darparu tystiolaeth hanfodol ar ein cyfer ni hefyd, fel y gallwn weithredu fel eiriolydd dros werth a phwysigrwydd y celfyddydau.\nBeth fydd yn digwydd i'r adroddiad?\nBydd y swyddogion yn adolygu eich adroddiad cwblhau a'ch datganiad ariannol. Byddwn ni'n cysylltu â chi os oes angen gwybodaeth fanylach arnom.\nRydyn ni'n gwybod nad yw prosiectau'n mynd yn ôl y disgwyl bob tro ac yn ystyried pob adroddiad cwblhau fesul achos unigol. Yn y mwyafrif o achosion, pan fyddwn wedi cwblhau ein hadolygiadau byddwn ni'n gallu rhoi gwybod i chi beth fydd gwerth unrhyw daliad terfynol sy'n ddyledus i chi. Byddwn ni'n dweud wrthych hefyd pryd y dylai'r taliad eich cyrraedd chi. Wedyn bydd modd i ni gau'r grant.\nMewn rhai achosion, mae'n bosibl na fyddwn ni'n gallu rhyddhau'r taliad terfynol rydych chi'n ei ddisgwyl. Neu, mae'n bosibl y byddwn ni'n gofyn i chi ad-dalu rhywfaint o'r cyllid grant rydych chi eisoes wedi ei gael.\nGallai hyn ddigwydd am nad ydych wedi cyflawni eich prosiect yn ôl y disgrifiad a roesoch yn eich cais, neu am fod swm eich gwariant ar y prosiect neu'r swm o incwm a godwyd gennych yn sylweddol wahanol i'r gyllideb a gofnodwyd ar gyfer eich prosiect. Neu, mae'n bosibl bod yna resymau eraill sydd wedi dod i'r amlwg yn eich adroddiad cwblhau sy'n golygu bod angen i ni adolygu swm terfynol y cyllid grant y mae gennych hawl i'w gael.\nOs na fyddwch chi'n cyflwyno adroddiad cwblhau boddhaol, neu os na fyddwch chi'n cydymffurfio â chais i ad-dalu swm o gyllid grant, ystyrir eich bod yn diffygio ar eich cytundeb ariannol gyda Chyngor Celfyddydau Cymru, ac ni chewch gyflwyno ceisiadau pellach am gyllid yn y dyfodol.\nOs byddwch chi'n cyflwyno cais i ni yn y dyfodol, gallwn ddefnyddio'r wybodaeth o'ch adroddiad cwblhau wrth asesu'ch cais newydd, am ei bod yn cyfrannu at ein gwybodaeth am eich sefydliad, eich gweithgareddau blaenorol a'i hanes o ran perfformiad.\nYn olaf, gallwn ddefnyddio'r wybodaeth yn eich adroddiad cwblhau at ddibenion eiriolaeth. Os oes angen, gallwn gysylltu â chi i drafod y peth ymhellach.\nSut i lenwi eich Adroddiad Cwblhau\nGallwch gyrchu ein system ar-lein yma. Bydd angen eich manylion mewngofnodi (eich cyfeiriad e-bost a’ch cyfrinair) arnoch i fewngofnodi.\nCyflwyno adroddiad cwblhau yw un o ofynion eich grant, felly mae hi yn yr adran Gofynion. Mae'r tab yma yng nghornel uchaf tudalen eich cyfrif ar y chwith.\nWrth weithio ar eich adroddiad cwblhau ar-lein, mae'n werth cofio:\nY cewch lenwi eich adroddiad cwblhau mewn un tro, neu weithio arno fesul tipyn ar wahanol adegau\nCewch lenwi adrannau'r adroddiad cwblhau ym mha bynnag drefn y dewiswch chi, ond ni chewch gyflwyno'ch adroddiad cwblhau nes bod yr holl adrannau'n gyflawn\nOs yw'ch adroddiad cwblhau ar agor ar eich cyfrifiadur, ond nad ydych chi'n gweithio arno am ddwy awr, cewch eich allgofnodi'n awtomatig o'n system ar-lein. Bydd hyn yn golygu eich bod chi'n colli unrhyw waith nad ydych chi wedi ei gadw erbyn hynny.\nBydd angen i chi gyfeirio at eich cais gwreiddiol, ac unrhyw newidiadau y cytunwyd arnynt ar y cyd â ni, wrth lenwi'ch adroddiad cwblhau.\nBydd copi o'ch cais ar gael i chi ei weld ar ein system ar-lein bob amser. Bydd y copi yn yr adran "ceisiadau a gyflwynwyd".\nFformatau Amgen a Hygyrch\nWeithiau mae yna resymau penodol pam fod pobl yn ei chael hi'n anodd defnyddio ein system ar-lein neu gyrchu ein gwasanaethau. Os cewch unrhyw anawsterau gyda phroses ein hadroddiad cwblhau neu os ydych chi'n rhagweld trafferthion, neu os oes arnoch angen cymorth i gyrchu ein gwasanaethau neu'n gwybodaeth, cysylltwch â'r Tîm Gwybodaeth i drafod y math o gymorth y gallwn ei ddarparu. Mae ein manylion cyswllt yma.\nAdran 1: Eich Prosiect\nYn yr adran hon, rydyn ni'n gofyn i chi werthuso eich prosiect. Bydd hyn yn ein cynorthwyo ni i ddeall pa weithgaredd a gyflawnwyd, beth oedd ei effaith, a beth rydych chi wedi ei gyflawni. Dyma'ch cyfle chi i ddweud wrthym am eich prosiect, a dangos sut aethoch chi ati i ddefnyddio ein cyllid.\nGallai fod yn ddefnyddiol cyfeirio nôl at eich cais gwreiddiol, a meddwl sut y cymharodd eich prosiect â'ch disgwyliadau.\nOs ydych chi wedi cwblhau eich gwerthusiad eich hun o'r prosiect, gallwch ddefnyddio'ch canfyddiadau i lenwi'r adran hon. Dylech gyflwyno'ch adroddiad gwerthuso fel atodiad. Gallwch wneud hyn yn adran 6.\nAdolygu eich prosiect\nDywedwch wrthym am ddeilliannau allweddol eich prosiect\nRydyn ni'n defnyddio'r gair "deilliannau" i olygu beth ddigwyddodd o ganlyniad i'ch prosiect.\nGwyddom fod rhai prosiectau hyfforddiant, mentora a datblygiad proffesiynol yn gosod sylfaenau ar gyfer datblygiant yn y dyfodol a fydd, yn y tymor hir, yn cael effaith ar ansawdd y gwaith yr ydych chi, neu uniogolion creadigol eraill cyflwyno. Hoffwn glywed sut mae’r prosiect wedi bod yn fanteisiol i’ch eich sefydliad a sut, yn ganlynol, bydd yn buddio’r cyhoedd yn y dyfodol.\nDywedwch wrthym yn gryno am y prosiect a gyflawnwyd.\nDywedwch wrthym a gafwyd unrhyw newidiadau i'r prosiect a gynigiwyd yn eich ffurflen gais. Beth oedd y rheswm am y newidiadau hyn?\nDywedwch wrthym beth aeth yn dda, a beth nad aeth cystal.\nDywedwch wrthym a oeddech chi'n fodlon ar ansawdd y prosiect a gyflawnwyd ac ag ansawdd y profiad a gafodd aelodau'r gynulleidfa a'r cyfranogwyr.\nRhannwch unrhyw adborth a gawsoch am ansawdd eich prosiect â ni.\nDywedwch wrthym am effaith eich prosiect\nRydyn ni'n defnyddio'r gair "effaith" i olygu canlyniadau eich prosiect, felly\nDywedwch wrthym a wnaethoch chi gyflawni beth oeddech chi'n bwriadu ei gyflawni:\nA lwyddodd eich prosiect i ddiwallu'r angen / mynd i'r afael â'r galw roeddech chi wedi ei nodi?\nA lwyddodd eich prosiect i ddiwallu'r nodau a'r amcanion a ddisgrifiwyd yn eich cais?\nDywedwch wrthym sut aeth y prosiect yn eich barn chi, o ran y pethau positif a negatif, a beth oedd cyflawniadau allweddol y prosiect.\nDywedwch wrthym am effaith tymor hir eich prosiect.\nBeth yw etifeddiaeth y prosiect?\nA fyddwch chi’n gallu cynnal hyn mewn unrhyw ffordd?\nDywedwch wrthym am effaith amgylcheddol eich prosiect:\nBeth yw effaith tymor byr eich prosiect?\nBeth yw effaith tymor hir eich prosiect?\nDywedwch wrthym am fuddion eich prosiect\nRydyn ni'n defnyddio'r gair "buddion" i olygu'r newidiadau a'r gwelliannau cadarnhaol sydd wedi digwydd yn rhinwedd eich prosiect, felly\nDywedwch wrthym sut mae eich prosiect wedi bod yn fanteisiol:\ni'ch sefydliad (os oedd eich prosiect am gyrchu hyfforddiant)\ny buddiolwyr a fwriadwyd (os oedd eich prosiect am ddarparu hyfforddiant)\ni'r celfyddydau yng Nghymru yn gyffredinol / y sector o'r celfyddydau y mae'ch sefydliad yn gweithio ynddo.\nDywedwch wrthym am botensial eich prosiect i fuddio’r cyhoedd yn y dyfodol\nAi'r rhain oedd y manteision a ragwelwyd?\nA welwyd unrhyw fanteision annisgwyl?\nDywedwch wrthym sut aeth eich prosiect i'r afael â'r rhwystrau i ymgysylltu ac estyn allan at yr amrywiaeth ehangaf bosibl o bobl\nRydyn ni am i'r celfyddydau fod yn fwy cynhwysol ac ymgysylltiol, felly rydyn ni am i'r sefydliadau rydym yn eu hariannu ymgorffori egwyddorion cydraddoldeb ac amrywiaeth ym mhopeth a wnânt. Felly,\nDywedwch wrthym ba mor dda y gwnaethoch chi wrth estyn allan at bawb a allai fod wedi elwa ar eich prosiect. Os nad oedd hyn mor effeithiol ag y byddech wedi ei ddisgwyl, beth fyddech chi'n ei wneud yn wahanol y tro nesaf?\nOs oedd eich prosiect am ddarparu hyfforddiant:\nDywedwch wrthym sut aethoch chi ati i dargedu grwpiau penodol, ac yn enwedig y rhai â "nodweddion gwarchodedig". (Mae rhagor o wybodaeth am "nodweddion gwarchodedig" yn adran 2).\nDywedwch wrthym beth rydych chi wedi ei ddysgu trwy gyflawni'r prosiect hwn\nDywedwch wrthym beth rydych chi wedi ei ddysgu wrth gyflawni'ch prosiect.\nDywedwch wrthym am unrhyw anawsterau a gawsoch, a sut aethoch ati i oresgyn y rhain. Gallai'r rhain fod yn anawsterau ariannol, creadigol neu weinyddol, er enghraifft, neu'n broblemau a oedd yn gysylltiedig â marchnata, personél neu raglennu.\nBeth fyddech chi'n ei wneud yn wahanol yn y dyfodol o ganlyniad i gyflawni'r prosiect hwn?\nDywedwch wrthym am unrhyw agwedd o'ch prosiect sydd, yn eich barn chi, yn esiampl o arfer da - neu'n arloesol (ac y byddech yn hapus eu rhannu â'r sector ehangach).\nDywedwch wrthym pam eich bod chi'n teimlo bod eich prosiect yn esiampl o arfer da neu'n arloesol\nAdolygu cyllid eich prosiect\nEsboniwch unrhyw newidiadau o bwys rhwng cyllideb wreiddiol eich prosiect a'r ffigurau gwirioneddol o ran incwm a' gwariant.\nSut aethoch chi ati i reoli'r newidiadau hyn? Er enghraifft, sut lwyddoch chi i unioni'r diffyg os cynyddodd cost eich prosiect, neu os na chawsoch yr holl gyllid partneriaeth yr oeddech wedi disgwyl ei chael?\nPo fwyaf y gallwch ei ddweud wrthym wrth gyflwyno'ch ffurflen, po gyflymaf a hawsaf y bydd hi i ni i gyfrif eich taliad terfynol, neu gau eich grant.\nAtodiad: Datganiad Ariannol\nRhaid cyflwyno datganiad ariannol gyda'ch adroddiad cwblhau. Rhaid i hyn fod ar ein templed ar gyfer datganiadau ariannol, y gallwch ei lawrlwytho o'r adroddiad cwblhau.\nRhaid cyflwyno datganiad ariannol am fod hyn yn rhan hanfodol o'n hadolygiad o'ch prosiect ar ôl ei gwblhau.\nRhaid i'ch datganiad ariannol gynnwys cyfanswm cost gweithgarwch y prosiect rydyn ni wedi cytuno i'w ariannu, a'r incwm a godwyd gennych chi i dalu costau'r prosiect.\nCewch lanlwytho'ch datganiad ariannol yn adran 6 o'r adroddiad cwblhau.\nDefnyddio Templed y Datganiad Ariannol\nRydyn ni'n defnyddio'r templed ar gyfer datganiadau ariannol i'ch helpu chi i gyflwyno'ch gwybodaeth ariannol mewn ffordd glir a strwythuredig. Mae'n dilyn yr un strwythur ac yn defnyddio'r un penawdau â'r gyllideb a gyflwynwyd yn eich cais gwreiddiol. Gwnewch yn siwr eich bod chi'n defnyddio'r un penawdau ar gyfer y ffigurau ag a ddefnyddiwyd yng nghyllideb wreiddiol y prosiect. Bydd hyn yn ein cynorthwyo ni i gymharu ffigurau'r gyllideb o ran incwm a gwariant â'r ffigurau go iawn o ran incwm a gwariant.\nBydd y templed yn eich cynorthwyo chi i lenwi eich datganiad ariannol. Mae'n cynnwys pedair tudalen (neu tab), sef:\nTudalen incwm gwirioneddol\nTudalen gwariant gwirioneddol\nBydd y templed yn cyfrifo'r is-gyfansymiau'n awtomatig ac yn arddangos negeseuon i'ch cynghori, i ofyn cwestiynau ac i'ch atgoffa. Os gwelwch chi neges goch, bydd angen adolygu'r ffigurau cyn y gallwch lanlwytho'ch datganiad ariannol.\nCewch lenwi'r blychau llwyd ar y daenlen â thestun a ffigurau, ond ni chewch newid y blychau gwyn. Dylech grynhoi eich ffigur i bunnoedd cyfan (£). Bydd rhai o'r blychau'n gofyn i chi ddethol o ddewislen.\nOs nad oes digon o le ar y templed, neu os ydych am ddarparu gwybodaeth bellach am eich datganiad ariannol, cewch lanlwytho hyn fel gwybodaeth Arall yn adran 6.\nCydnabod cyllid Cyngor Celfyddydau Cymru\nWrth dderbyn ein cynnig grant, roeddech chi'n cytuno i gydnabod ein cyllid ar raddfa mor eang â phosibl trwy fodloni ein gofynion achredu. Dywedwch wrthym yma sut rydych chi wedi cydnabod y ffaith fod Cyngor Celfyddydau Cymru wedi ariannu eich prosiect.\nAtodiad: Esiamplau o ddulliau o gydnabod ein cyllid\nRhaid cyflwyno esiamplau o sut aethoch chi ati i gydnabod ein cyllid trwy gydol eich prosiect. Gallai hyn gynnwys deunyddiau print neu ar-lein, fel datganiad i'r wasg, ond rhaid iddo ddangos eich bod wedi cydnabod ein cyllid a'ch bod chi wedi defnyddio'r logos cywir yn y ffordd briodol.\nMae cyflwyno'r esiamplau hyn yn orfodol, am eu bod yn rhan hanfodol o'n hadolygiad o'ch prosiect. Cewch lanlwytho eich esiamplau yn adran 6 o'r adroddiad cwblhau.\nAdran 2: Manylion y Prosiect\nYn yr adran hon, rydyn ni'n gofyn i chi rannu ffeithiau a ffigurau am y prosiect a gwblhawyd. Mae hyn yn rhan bwysig o'ch adroddiad cwblhau am ei fod yn dweud wrthym am rai o ddeilliannau'ch prosiect, fel sawl person a elwodd ar y prosiect, a faint o weithgarwch a gyflawnwyd.\nRydyn ni'n defnyddio'r wybodaeth hon i fonitro beth sy'n digwydd ar draws Cymru, ac adrodd ar effaith ein cyllid. Mae dangos effaith ein cyllid yn ein helpu ni i ddadlau dros werth a phwysigrwydd y celfyddydau yng Nghymru.\nMae'r dyddiadau rydych chi wedi eu cyflwyno i ni yn yr adran hon eisoes. Os oedd dyddiadau dechrau a/neu orffen go iawn eich prosiect yn wahanol, dylech ddiweddaru'r wybodaeth yma.\nYn eich cais, fe ddywedoch pa iaith/ieithoedd y byddech chi'n eu defnyddio wrth gyflwyno'ch prosiect. Dywedwch wrthym yma os oedd unrhyw newidiadau i'r ieithoedd a ddefnyddiwyd.\nMae hi'n bwysig eich bod chi'n dweud hyn wrthym am ein bod ni'n cael ceisiadau cyson i adrodd ar hyn.\nMath o gelfyddyd\nRydyn ni'n casglu ac yn monitro gwybodaeth am faint o gyllid a ddyrannwyd i bob math o gelfyddyd. Mae hyn yn ein cynorthwyo ni i adrodd ar sut mae ein cyllid yn cael ei wario, ac yn ein cynorthwyo i ddatblygu strategaethau a pholisïau am y gwahanol fathau o gelfyddyd.\nYn eich cais, fe ddywedoch wrthym beth oedd y prif fathau o gelfyddyd yr oeddech chi'n credu y byddai'ch prosiect yn eu cwmpasu. Yma rydyn ni eisiau clywed beth ddigwyddodd go iawn. Nawr bod eich prosiect wedi dod i ben, hoffem glywed am y mathau o gelfyddyd yn fwy manwl, a chewch ddweud wrthym trwy ddewis y gwahanol ddisgyblaethau, arferion a gweithgareddau a oedd yn rhan o'ch prosiect.\nMath o Gelfyddyd: Esiamplau\nCafodd oriel fechan gyllid i lwyfannu arddangosfa ffotograffiaeth ac arddangosfa o ddarluniau. Yn eu cais, fe ddewison nhw'r Celfyddydau Gweledol fel y prif gyfrwng ar gyfer eu prosiect. Yn eu hadroddiad cwblhau, maen nhw'n dewis peintio a ffotograffiaeth o'r rhestr i ddangos y mathau o gelfyddyd yn fwy manwl.\nBydd y tabl isod yn eich cynorthwyo wrth lenwi'r adran hon.\nMae hyn yn cynnwys yr is-gategorïau canlynol:\nSgrinio sinema a fideo\nPob math o ddarllediadau sgrinio sy'n agored i'r cyhoedd: Sinema'r brif ffrwd, Sinema gelfyddydol, Sinema arbenigol, Ffrydio opera/ballet, theatr yn fyw (fel The Met in New York) neu gynnwys amgen arall\nCelfyddydau cyfunol a chelfyddydau amlddisgyblaeth\nCarnifalau, gwyliau neu achlysuron gwirioneddol amlddisgyblaeth (dylid codio gwyliau un ffocws yn ôl eu math penodol o gelfyddyd)\nCrefftau a chelfyddyd gymhwysol\nDylunio, Celfyddyd Gymhwysol, Serameg, Tecstilau (gan gynnwys gwau neu frodwaith), Gemwaith, Gwydr, Metel, Coed (gan gynnwys dodrefn), cyfryngau aml-gyfrwng neu gymysg.\nBallet, Dawns gymunedol, Dawns gyfoes, Dawns draddodiadol, Dawns ieuenctid, Dawns diwylliant penodol (gan gynnwys traddodiadol) - Cymreig, Dawns diwylliant penodol (gan gynnwys traddodiadol) - arall (er enghraifft Gwyddelig, Albanaidd, De Asiaidd, Affricanaidd)\nYsgrifennu newydd, Drama gyfoes, Drama glasurol, Theatr Gymraeg, Theatr a drama ieuenctid, Theatr i blant a phobl ifanc, Theatr mewn addysg, Meim, Syrcas, Theatr stryd, Theatr gymunedol, Theatr ffisegol, Theatr arbrofol (gan gynnwys theatr weledol a digidol)\nNid ydym yn defnyddio unrhyw is-gategorïau ar gyfer y math hwn o gelfyddyd\nLlenyddiaeth ieuenctid, Barddoniaeth, Adrodd Straeon, Hel Atgofion, Digwyddiadau mewn Llyfrgelloedd, Cyhoeddi (mewn print ac ar y we), Sgyrsiau llenyddol\nCerddoriaeth diwylliant penodol (gan gynnwys traddodiadol) - Cymreig, Cerddoriaeth diwylliant penodol (gan gynnwys traddodiadol) - arall, Jazz a cherddoriaeth fyrfyfyr, Cerddoriaeth glasurol, Cerddoriaeth boblogaidd, Cerddoriaeth ieuenctid, Cerddoriaeth gyfranogol gymunedol, Cerddoriaeth arbrofol\nOpera, Theatr Gerdd\nCelfyddyd gyhoeddus (celf yn y bau gyhoeddus)\nCelf a chrefft weledol (mewn lle cyhoeddus), Celfyddyd tirlunio neu amgylcheddol) (Gall Celfyddyd Gyhoeddus fod yn waith celf ar eiddo cyhoeddus neu breifat sydd wedi cael ei gynorthwyo gan gyllid cyhoeddus neu breifat.)\nCabaret, Comedi, Sioeau Cerdd, Pantomeim, Pypedwaith, Sioe Adloniant, Adloniant i Deuluoedd\nY celfyddydau gweledol\nCelf Gain, Peintio, Darlunio, Gwneud Printiau, Animeiddio, Celf Graffeg (gan gynnwys darlunio), Celf Fyw, Delweddau Symudol, Cyfryngau Newydd (h.y. digidol), Celf Gyfrifiadurol, Aml-gyfrwng, Celf Sonig, Celfyddyd Perfformio, Ffotograffiaeth, Cerflunio, Gosodweithiau neu gelfyddyd safle penodol\nYn eich cais, rhoesoch amcangyfrif o faint o weithgarwch y byddech yn ei gyflawni, a sawl person fyddai'n elwa ar eich prosiect. Nawr eich bod chi wedi cwblhau eich prosiect, dywedwch wrthym faint yn union o achlysuron neu weithgareddau a gyflawnwyd, a nifer y bobl a elwodd ar eich prosiect. Byddwch mor fanwl â phosibl, a sicrhewch eich bod chi'n cynnwys yr holl weithgarwch a gyflawnwyd yn rhan o'ch prosiect.\nMae'r wybodaeth yma'n bwysig dros ben am ei bod ni'n ei defnyddio i ddangos effaith ein cyllid. Mae'n ein helpu ni i dargedu ein cyllid lle mae'r angen mwyaf amdano hefyd.\nMae'r tabl isod yn esbonio'r penawdau a ddefnyddir yn yr adroddiad cwblhau.\nDiffiniad (dyma beth rydyn ni'n gofyn i chi ei ddweud wrthym)\nNifer y sesiynau hyfforddi a\ngynhaliwyd (1 sesiwn = ½ diwrnod neu lai)\nDwedwch wrthym sawl sesiwn a gyflenwyd gennych i hyfforddeion (mae sesiwn yn golygu hanner diwrnod neu lai).\nNifer y sesiynau hyfforddi yr aed iddynt (1 sesiwn = ½ diwrnod neu lai)\nDwedwch wrthym sawl sesiwn yr aethoch chi neu eich staff iddynt (mae sesiwn yn golygu hanner\ndiwrnod neu lai).\nCyfanswm nifer y presenoldeb\nmewn sesiynau hyfforddi a roesoch\nDwedwch wrthym gyfanswm y nifer a ddaeth i bob sesiwn hyfforddi a roesoch.\nNifer y gweithgareddau 'eraill'\nDywedwch wrthym am sawl gweithgaredd neu achlysur a gynhaliwyd nad ydynt yn cyd-fynd â'r categorïau uchod, a'u math (gallwch roi testun a rhifau yn y blwch yma).\nDywedwch wrthym sawl person, a pha fath o bobl a elwodd ar eich gweithgareddau 'eraill' nad ydynt yn perthyn i unrhyw un o'r categorïau uchod (gallwch roi testun a rhifau yn y blwch yma).\nDywedwch wrthym sawl wythnos o gyflogaeth â thâl a greodd eich prosiect. Mae hyn yn bwysig am ei bod yn ein helpu ni i ddeall effaith economaidd ein cyllid.\nRydyn ni am i'r celfyddydau yng Nghymru fod yn fwy cynhwysol a deniadol i bawb, felly rydyn ni'n disgwyl i'r sefydliadau rydyn ni'n eu hariannu ymgorffori egwyddorion cydraddoldeb ac amrywiaeth ym mhopeth a wnânt. Rydyn ni eisiau gwybod sut mae ein cyllid yn cael ei ddefnyddio i dargedu ac estyn allan at bobl y mae anghydraddoldeb yn effeithio arnynt.\nMae Deddf Cydraddoldeb 2010 yn sôn am bobl â "nodweddion gwarchodedig" ac rydyn ni'n casglu gwybodaeth am y prosiectau rydyn ni'n eu hariannu sy'n cyflwyno gweithgareddau ar gyfer y grwpiau hyn o bobl yn benodol. Y nodweddion gwarchodedig yw oedran, anabledd, ailbennu rhywedd, priodas a phartneriaeth sifil, beichiogrwydd a mamolaeth, hil, rhyw, cyfeiriadaeth rywiol, crefydd neu gredo. Mae'r Ddeddf yn ei gwneud hi'n anghyfreithlon gwahaniaethu yn erbyn pobl ar y seiliau hyn.\nYn eich cais, fe ddywedoch chi wrthym a fyddai eich prosiect yn targedu pobl â "nodweddion gwarchodedig" yn benodol. Os oedd unrhyw newidiadau i'r ffordd y targedwyd eich gweithgaredd, dywedwch wrthym yma.\nDylech ddweud wrthym ba mor effeithiol oeddech chi wrth gyrraedd y grwpiau penodol hyn yn adran 1 o'ch adroddiad cwblhau.\nAdran 3: Lleoliad y Prosiect\nRydyn ni'n aml yn cael ceisiadau i adrodd ar i ble mae ein cyllid yn mynd. Rydyn ni'n defnyddio codau post i fonitro pa rannau o Gymru sy'n elwa ar ein grantiau. Gallwn eu defnyddio i ddangos i ba raddau y mae ein cyllid yn estyn allan i'r ardaloedd blaenoriaeth ar gyfer buddsoddi, fel ardaloedd Cymunedau yn Gyntaf.\nYn eich cais, fe ddywedoch wrthym ymhle y byddai'ch prosiect yn digwydd. Os oedd unrhyw newid i leoliad gweithgarwch eich prosiect, dywedwch wrthym yma.\nAdran 4: Sut wnaethom ni?\nRydyn ni am i gyflwyno cais ar gyfer Grantiau'r Celfyddydau i Sefydliadau fod mor syml â phosibl, ac rydyn ni'n croesawu eich adborth am ein perfformiad ni wrth reoli eich cais.\nCaiff eich sylwadau eu hadolygu a'u defnyddio i'n helpu ni i wella ein dulliau o weithredu yn y dyfodol.\nPeidiwch â chynnwys sylwadau penodol am eich grant, am na allwn ni ymateb i'r rhain. Yn yr achosion hyn, cysylltwch â'n Tîm Gwybodaeth trwy e-bostio gwybodaeth@cyngorcelfyddydaucymru.org.uk yn y lle cyntaf, a fydd yn cyfeirio'ch ymholiad at y person mwyaf priodol.\nAdran 5: Datganiad\nYn yr adran hon, rydyn ni'n gofyn i chi ddarllen ychydig o wybodaeth bwysig am ein cyfrifoldebau ym maes Diogelu Data a Rhyddid Gwybodaeth.\nMae hi'n bwysig eich bod chi'n deall sut y byddwn ni'n defnyddio ac yn storio'r wybodaeth a gawn gennych, ac mae angen i chi wybod beth i'w wneud os ydych chi'n credu bod unrhyw ran o'r wybodaeth yn fasnachol sensitif neu'n gyfrinachol.\nWedyn rydyn ni'n gofyn i chi gadarnhau nifer o ddatganiadau. Mae hyn yn cynnwys dau bwynt pwysig am wybodaeth dan hawlfraint:\ntrwy lanlwytho eich deunydd eich hun sydd dan hawlfraint, rydych chi'n rhoi caniatâd i ni gyhoeddi unrhyw ran ohono er mwyn ein helpu ni i ddathlu gwerth ac effaith y celfyddydau\ntrwy lanlwytho deunydd pobl eraill sydd dan hawlfraint (er enghraifft ffotograffydd neu wneuthurwr ffilmiau), rydych chi'n cadarnhau eich bod chi wedi cael eu caniatâd i ni gyhoeddi eu gwaith am yr un rhesymau. Byddwch wedi sicrhau bod cydnabyddiaeth addas ar bob eitem o'r fath hefyd.\nTrwy roi tic yn y blwch, rydych chi'n llofnodi'r Adroddiad Cwblhau yn electronig ar ran eich sefydliad.\nAdran 6: Atodiadau\nDyma'r adran lle cewch lanlwytho eich dogfennau ategol. Mae ein system ar-lein yn galw'r rhain yn atodiadau.\nMae yna rhai atodiadau penodol y mae'n rhaid i chi eu cyflwyno gyda'ch adroddiad cwblhau, sef:\nEich datganiad ariannol\nEnghreifftiau o sut aethoch ati i gydnabod cyllid Cyngor Celfyddydau Cymru\nCofiwch fod y rhain yn orfodol. Maen nhw'n rhan annatod o'n hadolygiad o’ch prosiect ac ni fyddwn ni'n gallu derbyn eich adroddiad cwblhau hebddynt.\nSut i lanlwytho eich dogfennau\nDefnyddiwch y ddewislen ar waelod y sgrin i lanlwytho'ch dogfennau. Mae pob un o'r dogfennau gorfodol ar y ddewislen. Mae yna gategori "arall" hefyd.\nDylid nodi na ellir lanlwytho atodiadau sy'n fwy na 25MB.\nOs oes arnoch angen cymorth gyda fformatau'r dogfennau, neu os hoffech gael rhagor o wybodaeth am faterion technegol eraill, darllenwch ein Taflen Wybodaeth ar Wneud Cais Ar Lein, neu edrychwch ar ein canllaw i ddatrys problemau.\nGwybodaeth ategol arall\nMae'n bwysig ategu'r wybodaeth rydych chi wedi ei darparu yn yr adroddiad cwblhau â thystiolaeth briodol. Gallai hyn fod ar ffurf delweddau, sain neu fideo, adborth cyfranogwyr neu hyfforddeion, adolygiadau a phytiau o'r wasg ac adroddiadau gwerthuso. Dylech lanlwytho'r dystiolaeth yma, gan ddefnyddio'r categori "arall" ar y ddewislen.\nAdran 7: Adolygu fy Adroddiad Cwblhau\nMae'r adran hon yn caniatáu i chi adolygu'r wybodaeth rydych chi wedi ei nodi hyd yn hyn, a gwneud unrhyw newidiadau. Bydd ein system ar-lein yn dweud wrthych os ydych chi wedi hepgor unrhyw gwestiynau hefyd.\nOs ydych chi'n fodlon ar eich adroddiad cwblhau, cliciwch Anfon. Bydd hyn yn anfon eich adroddiad cwblhau atom i'w adolygu.\nBydd copi o'ch adroddiad cwblhau ar gael i chi ei weld ar ein system ar-lein bob amser ar ôl i chi glicio ar y botwm anfon. Ar ôl mewngofnodi, fe welwch chi fod copi wedi ei gadw yn adran "gofynion a gyflwynwyd" ar ein system ar-lein. Cewch argraffu copi ar gyfer eich ffeil eich hun hefyd.\nAr ôl clicio Anfon, cewch neges gydnabod yn awtomatig trwy e-bost. Os na chewch chi'r neges, gwnewch yn siwr nad yw hi yn eich ffolder post sothach. Os nad ydych wedi cael eich neges gydnabod o hyd, dilyswch eich adroddiad cwblhau a rhowch gynnig arall arni trwy wasgu Anfon eto.\nOs nad ydych wedi gorffen eich adroddiad cwblhau, dylech glicio Cadw a Gorffen Wedyn. Cewch neges wedyn sy'n cynnwys copi o'ch adroddiad cwblhau drafft. Dylech gadw'r neges e-bost hon i gyfeirio ati.


Undeb Amaethwyr Cymru yn galw am bolisi amaethyddol “gwirioneddol Gymreig” – Golwg360\nMae Undeb Amaethwyr Cymru wedi galw am bolisi amaethyddol “gwirioneddol Gymreig”, sydd yn anelu at sicrhau ffyniant swyddi, iaith a diwylliant y wlad.\nDaw hynny, wedi’r undeb fynegi nifer o bryderon ynglŷn â chynllun Llywodraeth Cymru ar gyfer amaethyddiaeth.\nMae’r ‘Papur Gwyn ar amaeth yng Nghymru’ gafodd ei gyhoeddi ym mis Rhagfyr llynedd yn nodi cyfres o gynigion i greu sector amaethyddol cynaliadwy ôl Brexit dros y 15 i 20 mlynedd nesaf.\nFodd bynnag, mae llywydd Undeb Amaethwyr Cymru, Glyn Roberts o’r farn nad yw gweledigaeth y Llywodraeth yn cyfateb i anghenion y diwydiant amaethyddol yng Nghymru.\nUn o bryderon yr Undeb, yw nad yw’r cynigion wedi eu hanelu at sicrhau ffyniant swyddi, iaith a’n diwylliant.\n“Wrth gwrs, rydym yn cytuno y dylai nwyddau cyhoeddus fod yn rhan bwysig o gynllun cymorth gwledig yn y dyfodol,” meddai Llywydd Undeb Amaethwyr Cymru, Glyn Roberts.\n“Ond dylai darparu cyflogaeth, ffyniant economaidd, cymdeithasol a diwylliannol hefyd fod yn egwyddorion sylfaenol sy’n sail i gynllunio mecanweithiau cymorth yn y dyfodol.\n“Mae gennym hanes balch o gynllunio polisi amaethyddol i Gymru ac yn y gorffennol rydym wedi gwyro’n sylweddol oddi wrth bolisïau Lloegr – er mawr fudd i ni – a dylem barhau i wneud hynny,” meddai.\n“Mae’r Alban a Gogledd Iwerddon yn manteisio i’r eithaf ar eu pwerau datganoledig ac yn bwrw ymlaen â chynlluniau i ddefnyddio nifer o ddulliau gwahanol i gyflawni’r hyn sydd ei angen ar gyfer eu cymunedau amaethyddol a gwledig eu hunain.”\n“Loteri cod post”\nDywedodd Glyn Roberts, ei fod yn pryderu ynglŷn ag effaith y Papur Gwyn ar ffermydd teuluol Cymru yn benodol:\n“Mae’n syndod nad oes sôn am gapio taliadau na chanolbwyntio cymorth ar ffermydd teuluol yn y papur gwyn, o ystyried y dull presennol a fabwysiadwyd yng Nghymru a pheryglon y dull nwyddau un-ddimensiwn,” meddai.\nMae’r Undeb o’r farn bod perig i hynny greu loteri cod post, ble mae ffermwyr yn atebol i reolau, blaenoriaethau a chyfraddau talu gwahanol.\n“O’i gymharu, byddai cynigion amgen y diwydiant ffermio Cymru yn cynnwys blaenoriaethau amgylcheddol, cymdeithasol, diwylliannol ac economaidd mewn ffordd gytbwys a theg,” meddai Glyn Roberts.\nLlywodraeth Cymru yn eu “hanwybyddu”\nI ychwanegu at eu pryderon ynglŷn ac gweledigaeth y Llywodraeth, teimlai hefyd eu bod yn cael eu hanwybyddu.\n“Byddai unrhyw newidiadau i bolisïau amaethyddol a chynlluniau cymorth Cymru yn effeithio’n uniongyrchol ar ein haelodau ac rydym yn teimlo’n rhwystredig bod pwyntiau a godwyd ganddynt a sefydliadau ffermio mewn ymateb i ymgynghoriadau blaenorol wedi cael eu hanwybyddu gan Lywodraeth bresennol Cymru,” meddai.\n“Yr hyn a ddaeth i’r amlwg pan oeddem yn siarad â’n haelodau, oedd bod llawer o’r farn bod y canlyniadau amgylcheddol a ddymunir gan Lywodraeth Cymru yn gyffredinol wedi arwain at ‘gwneud / ffermio llai’.\n“Mae hyn, wrth gwrs, yn peri pryder i’r economi wledig ehangach, sy’n elwa’n fawr o wariant a gweithgarwch lleol ffermwyr, yn ogystal ag i rywogaethau sy’n dibynnu ar amaethyddiaeth a rheoli tir ffynnu.”\n“Chwarae rhan weithredol”\nMae Glyn Roberts yn cydnabod bod y diwydiant amaethyddiaeth yng Nghymru yn wynebu cyfnod o ansicrwydd enfawr yn sgil y pandemig a rhwystrau masnach newydd Brexit a’r “posibilrwydd o fasnachu gyda gwledydd sydd â safonau llawer is,” meddai.\nDywedodd ei fod o’r farn y byddai’r cynigion sydd wedi eu hargymell yn y papur gwyn yn “gwaethygu’r problemau hyn ac yn bygwth hyfywedd ffermydd teuluol Cymru sy’n ganolog i’n heconomïau a’n diwylliant gwledig.\n“Er mwyn sicrhau bod ffermwyr yn chwarae rhan weithredol yn niwygiadau amaethyddol mwyaf yng Nghymru ers mwy na hanner canrif, bydd angen i Lywodraeth nesaf Cymru wneud llawer mwy i ymgysylltu â’r diwydiant a lleddfu’r pryderon a fynegwyd yn ein hymateb i’r ymgynghoriad hwn,” meddai.\nCyhoeddi Papur Gwyn ar Amaethyddiaeth yng Nghymru\nMae rhai eisoes wedi beirniadu’r cynlluniau am beidio cynnig digon o sicrwydd a chefnogaeth i’r diwydiant amaethyddol\n“Dim ond i’r farchnad fewnol allwn ni werthu fel arall, ac nid oes llawer o farchnad yno. Rydym ni mewn twll.”\nBusnesau bach yn allforio llai i'r Undeb Ewropeaidd yn dilyn Brexit


Sut wyf yn talu am fy ngofal preswyl? /\nBeth yw gofal preswyl ac a fydd yn rhaid i mi dalu?\nBeth yw cyfalaf a sut y mae’r awdurdod lleol yn asesu hyn?\nSut y bydd yr awdurdod lleol yn asesu fy incwm?\nBeth yw’r uchafswm y bydd rhaid i mi dalu?\nBeth yw ffioedd atodol?\nBeth yw’r Cytundebau Talu Wedi’u Gohirio?\nY Ddeddf Iechyd Meddwl ac ôl-ofal adran 117\nBeth os nad wyf yn medru fforddio’r ffioedd?\nUned Lwfans Gofalwyr\nArian i'ch helpu chi ofalu am rywun sydd angen gofal.\nCyfeiriad - Carers Allowance Unit Mail Handling Site A Wolverhampton WV98 2AB\nFfôn - 0345 608 4321\n(Dydd Llun – Dydd Iau 8:30am – 5pm Dydd Gwener – 8:30am – 4pm )


Ffatri Eitemau Awyr Agored A Chwaraeon |Tsieina Awyr Agored A Chwaraeon Eitemau Cynhyrchwyr, Cyflenwyr\nCwpan coffi logo arferiad creadigol cyfanwerthu Mwg Coffi Plygadwy Silicôn gyda Chaead ar gyfer Campin\nSIP, STOW, GO- Wedi cwympo (uchder 2-modfedd x diamedr 4- modfedd).Mae'r cwpan teithio coffi yn cwympo i rannau hawdd i'w glanhau sy'n ddiogel yn y peiriant golchi llestri a'r microdon.\nDIOGEL A CHYNALIADWY: Mae'r cwpan collapsible wedi'i wneud o silicon gradd bwyd a deunyddiau ailgylchadwy sy'n golygu dim BPA's, Ffthalatau, gwifrau na glud.\nCynnyrch Newydd 300ML Mwg Dwr Rwber Cyfanwerthu y gellir ei Ailddefnyddio Cwpan Coffi Plygu Silicôn Plygu Ar Gyfer Teithio Awyr Agored\nMae'r dyluniad cap cylchdro yn selio'n ddiogel ar gyfer teithio a storio dŵr, llaeth, ac ati, yn atal y botel rhag agor yn ddamweiniol, Mae'r botel ei hun wedi'i selio'n dynn ac ni fydd yn gollwng ychwaith.\nRydym yn cynnig yr un blas pur ag y mae'r cwpanau gwydr hynny yn ei wneud, ond gyda'r fantais ychwanegol o wydnwch sy'n gwrthsefyll chwalu, gan eu gwneud yn gydymaith delfrydol i chi aros yn adfywiol wrth deithio, gwersylla, heicio.Mae dyluniad cwympadwy cyfleus yn ei gwneud hi'n hawdd i'w gario pan fyddwch chi wrth fynd.\nMwg Teithio Symudadwy Symudadwy Plant Yfed Dwr Cwpan Silicôn Collapsible\nDyluniad Plygu a Chludadwy: Mae'r darn cwpan 5 y gellir ei blygu ar gyfer bagiau cefn yn blygadwy ac yn hawdd i'w gario.Gallwch ei roi mewn bagiau, poced.Y dyluniad cwympadwy, sy'n ddelfrydol ar gyfer heicio awyr agored, gwersylla, teithio a chwaraeon.\nGwrth-wres: Gall ein cwpan cwympadwy gyda chaead wrthsefyll ystod tymheredd o - 40 ℉ i 480 ℉, sy'n addas ar gyfer diodydd oer neu ddiodydd poeth.Peiriant golchi llestri yn Ddiogel.\nPotel Dŵr Silicôn Chwaraeon Ail-lenwi Chwaraeon Gradd Bwyd Custom\nPotel ddŵr silicon yw'r prif gynhyrchion yn ein cwmni.Mae ein potel ddŵr siicone yn bennaf ar gyfer gweithgaredd awyr agored.Mae deunydd ein potel ddŵr silicon yn radd bwyd 100% heb BPA.Mae ein potel ddŵr silicon yn gwbl ddiwenwyn, ac wedi'i chymeradwyo gan SGS / LFGB / CE.Mae'n fath o meddal, nontoxic.\nGWEITHGAREDDAU AWYR AGORED YN PLYGU CWPIAU GYDA LID:Cwpan plygu na ellir ei dorri gwersylla mygiau coffi cwpan pop i fyny, arbed lle, hawdd i'w glanhau, cynorthwy-ydd da ar gyfer eich teithio a mynd gwersylla gril.Perffaith ar gyfer rhwygo dŵr poeth neu oer, sudd neu ddiodydd carbonedig, Yn addas ar gyfer ysgol, teithio, gwersylla, heicio, dringo mynyddoedd, pysgota, mynydda a gweithgareddau a chyngherddau awyr agored eraill.\nArddull Newydd 50Ml 70Ml 90Ml Bwyd Gradd Silicôn Teithio Set Potel Cosmetig Gyda Chwpan sugno\nAgoriad eang ar gyfer llenwi a glanhau:Yn wahanol i'r rhan fwyaf o boteli teithio, mae agoriad eang hwn yn ei gwneud hi'n hawdd ei lenwi â hylifau mwy trwchus, ac mae'n hawdd ffitio brwsh i lanhau tu mewn y tiwb.\nFalf dim diferu:Mae'r cap potel yn cynnwys falf dim diferu sy'n atal gollyngiadau ac yn sicrhau eich bod bob amser yn rhoi'r swm cywir yn unig.\nCyfanwerthu 100Ml Cludadwy Bach Kean Silicôn Ciwt Gollyngiad Set Poteli Teithio Silicôn Cymeradwy TSA\ncyfanwerthu hight ansawdd gofal personol is-botel siampŵ persawr silicôn teithio botel set\nDeunydd Premiwm a Diogel:Mae'r poteli teithio silicon hyn wedi'u gwneud o silicon gradd bwyd heb BPA, Mae'n ddiogel iawn ac yn gyfleus ar gyfer eich gwyliau, ac mae'r deunydd ysgafn a meddal yn caniatáu ichi wasgu'r hylif allan yn hawdd iawn.


Darlithydd Y Drindod Dewi Sant a ddychwelodd i weithio fel nyrs ar y rheng flaen yn myfyrio ar effaith y pandemig COVID-19 dros y flwyddyn ddiwethaf.\nArweiniodd y cyfnod clo cyntaf a ddechreuodd flwyddyn yn ôl at nifer o newidiadau ym mywydau pobl, yn enwedig i’r ffordd yr ydym yn gweithio. I’r darlithydd ym maes Iechyd a Gofal Cymdeithasol yn y Drindod Dewi Sant, Felicity Page, roedd yn golygu dychwelyd i’r rheng flaen i helpu’r GIG i ymladd yn erbyn Covid-19.\nFel nyrs yn ogystal â darlithydd, roedd Felicity yn benderfynol o helpu cymaint â phosibl gan barhau i gefnogi ei myfyrwyr, gyda’r rhan fwyaf ohonyn nhw hefyd yn helpu yn y frwydr yn erbyn y pandemig.\n“Gwyddwn fy mod i eisiau helpu cymaint ag y gallwn a theimlwn yn annifyr nad oeddwn i yno,” meddai Felicity, sydd wedi darparu gofal ac adferiad ôl-driniaethol arbenigol a gofal ar y wardiau dros y flwyddyn ddiweddaf fel nyrs gronfa ym Mwrdd Iechyd Prifysgol Cwm Taf Morgannwg.\n“Roeddwn i eisiau defnyddio fy sgiliau arbenigol yn ogystal â bod yno i gefnogi fy myfyrwyr, gyda llawer ohonynt yn gweithio mewn sefyllfaoedd tebyg. Rwy’n teimlo’n freintiedig fy mod wedi gallu gwneud hynny.”\nYn y Drindod Dewi Sant, mae Felicity yn rhan o dîm sy’n helpu i baratoi’r genhedlaeth nesaf o weithwyr gofal iechyd.\nMae’r amrywiol raglenni astudio yn y Brifysgol yn darparu’r wybodaeth a’r sgiliau priodol i fyfyrwyr allu ymuno â’r sector iechyd a’r gweithlu cysylltiedig. Mae’r rhaglenni’n cynnwys cysylltiadau cryf â’r sector iechyd a gofal cymdeithasol ac yn cynnwys amrywiaeth o leoliadau ac interniaethau yn y diwydiant iechyd sy’n rhoi profiad ymarferol i fyfyrwyr.\nGwahoddwyd Felicity gan Fwrdd Iechyd Prifysgol Cwm Taf Morgannwg i roi’r sgiliau trosglwyddadwy hyn ar waith fel rhan o dîm i helpu hyfforddi 240 o weithwyr cymorth iechyd newydd ym Merthyr dros gyfnod o chwe wythnos.\nCafodd rhai ohonynt eu hysbrydoli gan Felicity i ddychwelyd i addysg a bellach maent yn astudio rhaglenni gofal iechyd yn y Drindod Dewi Sant.\n“Wrth edrych yn ôl dros y flwyddyn ddiwethaf, gallaf ddweud na chefais ddiwrnod i ffwrdd am saith mis ar un adeg,” ychwanegodd Felicity.\n“Roedd yn flinedig tu hwnt ond yn bendant yn werth chweil. Bydd Covid gyda ni am amser hir ac mae’r frwydr yn parhau. Roedd ysbrydoli eraill i gael yr hyder i hyfforddi er mwyn helpu yn y frwydr honno hefyd yn rhywbeth roeddwn i’n benderfynol o’i wneud.”\nMae Felicity bellach yn rhan o dîm ymchwil ym Mwrdd Iechyd Prifysgol Cwm Taf Morgannwg yn astudio triniaethau ôl-Covid.\nMae hefyd wedi cwblhau gradd Meistr mewn Seicoleg Gymhwysol Iechyd a Chymdeithas.\n“Mae addysgu, gweithio ac astudio’n gallu bod yn anodd ond rwy’n ymwybodol hefyd bod y rhan fwyaf o’m myfyrwyr yn astudio ac yn gweithio ar yr un pryd,” ychwanegodd Felicity. “Mae’r flwyddyn ddiwethaf wedi golygu ein bod wedi ffurfio cwlwm anhygoel rhyngom, gan gefnogi ein gilydd bob dydd. Efallai ein bod ni ar-lein ond rydym bob amser mewn cysylltiad.”\nDywedodd yr Athro Wendy Dearing, Deon yr Athrofa Rheolaeth ac Iechyd yn y Brifysgol: “Rydym yn falch iawn o Felicity am y ffordd y mae hi wedi mynd y tu hwnt i’r arfer, gan ddefnyddio ei sgiliau i helpu eraill yn ystod y Pandemig. Rydym yn falch o'n holl fyfyrwyr a staff sy'n cyfrannu at yr ymdrech i frwydro yn erbyn Covid-19, gan harneisio eu gwybodaeth, eu creadigrwydd a'u hegni yn effeithiol er budd y gymdeithas gyfan.”


Welcome to Coleg Sir Gar - Diploma Estynedig Cenedlaethol Lefel 3 mewn Chwaraeon a Gwyddor Ymarfer\nMae gwyddonwyr chwaraeon ac ymarfer yn parhau i fod yn bresenoldeb cynyddol ym myd chwaraeon, ac wrth i ni edrych i’r dyfodol, mae pob arwydd yn awgrymu y bydd eu dylanwad ym myd chwaraeon yn cynyddu. Nod y cwrs hwn yw eich paratoi ar gyfer cyfleoedd astudio pellach ac mae’n darparu cam ar y ffordd i addysg uwch a/neu gyflogaeth.\nMae'r cwrs hwn yn ddelfrydol ar gyfer y dysgwyr hynny sydd am ddysgu mwy am ddadansoddi perfformiad chwaraeon a’r hyn mae’n ei gymryd i anelu tuag at berfformiad brig. Bydd y cwrs yn datblygu eich sgiliau a’ch gwybodaeth o fewn y maes, ochr yn ochr â datblygu sgiliau hanfodol fel llythrennedd, rhifedd a llythrennedd digidol. Cewch fynediad i gyfleusterau a chyfarpar safon ddiwydiannol megis ein cae chwarae 4G, neuadd chwaraeon, campfa ffitrwydd, swît ddadansoddi a hwb perfformiad. Cewch brofiad ymarferol gyda’n cyfarpar ‘Safon Aur’, sy’n cynnwys ‘Wattbikes’ Brigbŵer, Dadansoddwr Màs y Corff, Synwyryddion Smartspeed a dadansoddwr anadl-wrth-anadl VO2max. Hefyd fe’ch anogir i ymgysylltu â’n Hacademïau Chwaraeon sy’n anelu at ddatblygu athletwyr a chwaraewyr mewn ystod o chwaraeon.\nBydd myfyrwyr yn astudio dau gymhwyster dros gyfnod eu cwrs dwy flynedd, gan gwblhau cymhwyster Sylfaen Cenedlaethol L3 mewn Chwaraeon a Gwyddor Ymarfer ym Mlwyddyn 1, a symud ymlaen i Ddiploma Estynedig Cenedlaethol L3 mewn Chwaraeon a Gwyddor Ymarfer ym Mlwyddyn 2.\nMae meysydd astudio yn cynnwys anatomi gweithredol, ffisioleg a seicoleg gymhwysol, biomecaneg chwaraeon, hyfforddiant chwaraeon arbenigol, maetheg, tylino chwaraeon ac anafiadau chwaraeon. Hefyd byddwch yn datblygu sgiliau rhyngbersonol trosglwyddadwy fel gweithio gydag eraill, datrys problemau, dysgu annibynnol a sgiliau meddwl yn feirniadol. Bydd myfyrwyr hefyd yn datblygu sgiliau mewn trefnu, cynllunio dilyniant personol ac ymchwil ar lefel briodol.\nTrwy gydol y cwrs byddwch hefyd yn datblygu eich sgiliau rhifedd, llythrennedd a llythrennedd digidol ymhellach trwy ein Twlcit Sgiliau Hanfodol Cymru ar-lein (WEST) ynghyd â chyfle i ddatblygu eich sgiliau arweinyddiaeth trwy arwain sesiynau hyfforddi mewn ysgolion cynradd a grwpiau cymunedol lleol.\nMae'r cwrs 13 uned ( mae 4 wedi eu gosod yn allanol) yn cyfuno theori â dulliau dysgu ymarferol. Mae 1080 GLH yn gyfwerth o ran maint â thri phwnc Safon Uwch.\nU2: Anatomi Gweithredol (Allanol)*\nU3 Seicoleg Chwaraeon ac Ymarfer Cymhwysol*\nU5 Dulliau Ymchwil Cymhwysol ar gyfer Chwaraeon a Gwyddorau Ymarfer\nU6 Hyfforddi ar gyfer Perfformiad a Ffitrwydd\nU7 Biomecaneg mewn Chwaraeon a Gwyddor Ymarfer\nU8 Hyfforddi Ffitrwydd Arbenigol\nU1: Ffisioleg Chwaraeon ac Ymarfer*\nU4 Profi Ffitrwydd yn y Labordy ac ar y Maes\nU9 Prosiect Ymchwil ar gyfer Chwaraeon a Gwyddor Ymarfer\nU11 Tylino Chwaraeon\nU13 Maetheg ar gyfer Chwaraeon a Gwyddor Ymarfer\nU14 Technoleg mewn Chwaraeon a Gwyddor Ymarfer\nU15 Anafiadau Chwaraeon ac Asesu\n* yn nodi modiwlau sy’n cael eu hasesu’n allanol\nGall cwblhau'r cwrs yn llwyddiannus arwain at gyfleoedd yn y sector chwaraeon, hamdden ac iechyd gan gynnwys cyflogaeth mewn canolfannau hamdden, campfeydd ffitrwydd, cyrff llywodraethu yn ogystal â chyrsiau Addysg Uwch perthnasol yn y brifysgol sy'n arwain at y proffesiynau canlynol; Gwyddonydd Chwaraeon, Therapydd Chwaraeon, Seicolegydd Chwaraeon ac Ymarfer, Maethegydd Perfformiad, Biomecanyddion Chwaraeon, Ffisiolegydd Ymarfer Clinigol, Ymgynghorydd Atgyfeiriadau Ymarfer Meddygon Teulu, Hyfforddwr Cryfder a Chyflyru i enwi ond ychydig.\nAseiniadau ysgrifenedig a asesir yn fewnol yn bennaf yw asesiadau a gyflawnir drwy asesiadau ymarferol, cyflwyniadau, llyfrau log, defnyddio tystiolaeth fideo, profion llyfr agored, taflenni/pamffledi, ac ati. Mae pedair uned yn cael eu hasesu’n allanol trwy gyfrwng arholiadau. Caiff pob uned ei graddio fel Pas, Teilyngdod neu Ragoriaeth, gyda gradd driphlyg gyffredinol e.e. PTRh yn cael ei dyfarnu ar ôl cwblhau.\nO leiaf 5 TGAU graddau A*-C/9-4, gan gynnwys naill ai Cymraeg (Iaith Gyntaf) neu Saesneg Iaith, Mathemateg a Gwyddoniaeth. Mae cael TGAU Addysg Gorfforol yn fanteisiol, ond nid yn hanfodol. Derbynnir dilyniannau o Lefel 2 Chwaraeon gyda phroffil TT. Mae meddu ar ddiddordeb brwd a chyfranogiad gweithredol mewn chwaraeon yn fuddiol. Asesir pob dysgwr ar sail unigol trwy gyfweliad.


Manteision o hidlyddion glanhau eu hunain o gymharu â chynhyrchion hidlo traddodiadol-gwybodaeth-YNT petrogemegol peiriannau offer Co., Ltd\nManteision o hidlyddion glanhau eu hunain o gymharu â chynhyrchion hidlo traddodiadol\nHidlydd hunan-glanhau yn ddyfais hidlo nodweddiadol. Mae'n defnyddio yr Hidlydd i ryng-gipio amhureddau yn y dŵr yn uniongyrchol, yn cael gwared ar solidau crog a mater gronynnol, a thrwy hynny lleihau cymylogrwydd, phwmpio ansawdd dŵr, a lleihau system baeddu, algâu, rhwd, ac ati. Y diben yw y dŵr glân ac amddiffyn gweddill y system rhag gweithio'n iawn.\nErs Mae'r Hidlydd glanhau eu hunain yn defnyddio offer deallus, gall ei system awtomatig adnabod gradd dyddodiad amhurdeb yr had a rhyddhau awtomatig y signal falf carthion. Enwedig pan y'i defnyddir yn y diwydiant trin dŵr, dyluniad syml hidlydd hunan-glanhau a'r perfformiad da yn gwneud y carthion yn cael yr effaith a ddymunir hidlo.\nO gymharu â chynhyrchion hidlydd traddodiadol, mae'r hidlydd glanhau eu hunain nid yn unig goresgyn llawer o ddiffygion fel swm bach o faw, hawdd ei atal gan baw, angen disassembled a glanhau yn y rhan hidlo a gall monitro cyflwr y hidlydd, nid a hefyd yn gallu hidlo dŵr crai ac awtomatig Mae'r elfen hidlo yn perfformio swyddogaeth glanhau a ollwng carthion, ac mae'r system yn darparu cyflenwad dŵr di-dor pan glanhau y carthion, a gellir monitro cyflwr gweithio yr hidl, a Mae'r graddau o awtomatiaeth yn uchel.\nO dan amgylchiadau arferol, gellir cwblhau gweithrediad a rheolaeth yr Hidlydd hunan-glanhau heb unrhyw gyflenwad ynni allanol; a gellir addasu'r glanhau parhaus yn ystod y cyfnod backwashing; Gall y cyfarpar fod yn fertigol, llorweddol, wedi'i wrthdroi, unrhyw swydd mewn unrhyw gyfeiriad. Gosod, pŵer diwydiannol, amaethyddol, trefol a ddefnyddir yn, electroneg, meddygaeth, bwyd, argraffu a nyddu, adeiladu, dur, Meteleg, papur a diwydiannau eraill, hidlo dŵr.\nEr enghraifft, wrth ddefnyddio hidlydd hunan-glanhau mewn ailddefnyddio dŵr, mynegai ansawdd dŵr ar ôl hidlo drwy hidlydd glanhau eu hunain yn is na'r safon ansawdd dŵr dŵr yfed, ond yn uwch nag y carthion a ganiateir i gael eu rhyddhau. Gellir defnyddio'r safon ansawdd dŵr fel Parc gwyrdd a glannau afonydd a llynnoedd dŵr, dŵr gwyrdd trefol, chwistrellu dŵr ffyrdd, gwaith pŵer thermol a cemegol peiriannau oeri dŵr, dŵr golchi ceir, ac ati, a thrwy hynny leihau costau defnydd o ddŵr a arbed adnoddau. www.inocofiltration.com\nPâr o: Triniaeth effeithiol llifyn cynhyrchu dŵr gwastraff drwy hidlydd backwashing\nNesaf: Mae llawer o resymau pam mae hidlwyr bag yn disodli cetris hidlo


Gyrru anghyfreithlon yn difrodi safleoedd wedi eu gwarchod - BBC Cymru Fyw\nGyrru anghyfreithlon yn difrodi safleoedd wedi eu gwarchod\nFfynhonnell y llun, David Smith\nDisgrifiad o’r llun, Yn ôl Cyfoeth Naturiol Cymru, mae'r safleoedd gwarchodedig hyn yn hynod o fregus.\nMae Cyfoeth Naturiol Cymru yn apelio am wybodaeth gan dystion er mwyn rhwystro rhagor o ddifrod difrifol i ardaloedd sydd wedi eu gwarchod, yn dilyn achosion o dor-cyfraith diweddar.\nDaw'r apêl yn dilyn cyfnod o dresmasu anghyfreithlon gan gerbydau 4x4 ym Mynyddoedd y Berwyn, Rhiwabon a Llantysilio.\nYn ôl Cyfoeth Naturiol Cymru mae'r safleoedd gwarchodedig hyn yn hynod o fregus a dan fygythiad mawr oherwydd y difrod a achosir gan leiafrif o bobl sydd yn dewis gyrru eu cerbydau 4x4 ar y tir.\nMae'r rhostiroedd hyn yn cael eu gwarchod gan gyfraith y DU ac Ewrop, ac wedi eu dynodi fel Safleoedd o Ddiddordeb Gwyddonol Arbennig (SDdGAau), Ardaloedd Cadwraeth Arbennig (ACAau) ac Ardaloedd Gwarchodaeth Arbennig (AGAoedd).\nMae'r ardaloedd yn gynefinoedd pwysig i'r gorgors, ac maen nhw hefyd yn cynnal grug a phlu'r gweunydd ar fawndir dwfn a rhostir sych, yn ogystal â grug a llus ar bridd tenau.\nMae'r rhain hefyd yn ardaloedd sy'n gartref i lu o adar prin, yn ôl Cyfoeth Naturiol Cymru - adar fel y boda tinwyn, y cudyll bach, yr hebog tramor, y cwtiad aur, y gylfinir, y grugiar goch a'r grugiar ddu.\nOherwydd bod yr adar yn cael eu haflonyddu gan y cerbydau sydd yn gyrru yn yr ardaloedd sydd wedi eu gwarchod, maen nhw dan fygythiad drwy gydol y flwyddyn.\nMae'r ardaloedd a ddifrodir hefyd i'w cael o fewn Ardal o Harddwch Naturiol Eithriadol (AHNE) Bryniau Clwyd, sef dynodiad y DU sy'n cydnabod pwysigrwydd cymeriad a harddwch naturiol y dirwedd.\nMeddai'r Rhingyll Rob Taylor, Swyddog Troseddau Bywyd Gwyllt Gogledd Cymru:\n"Rydym yn ystyried y digwyddiadau hyn yn rhai difrifol iawn. Mae'n drosedd achosi difrod i'r safleoedd cadwraethol pwysig hyn.\n''Os canfyddir bod unrhyw un yn achosi difrod i'r safle bydd achos cyfreithiol yn debygol o gael ei ddwyn yn ei erbyn; byddem yn annog cerddwyr ac eraill yn yr ardal i roi gwybod inni os ydynt yn gweld unrhyw weithgareddau anghyfreithlon."\nMae Cyfoeth Naturiol Cymru, sydd â chyfrifoldeb statudol i ddiogelu'r safleoedd bywyd gwyllt hyn, yn gweithio'n agos â'r Heddlu, Gwasanaeth Cefn Gwlad Sir Ddinbych a thirfeddianwyr i geisio atal pobl rhag gyrru cerbydau ar y safleoedd yma.\n'Niweidio bywyd gwyllt'\nYn ôl David Smith o Gyfoeth Naturiol Cymru:\n"Mae'r rhostiroedd arbennig hyn yn rhan o'n treftadaeth naturiol a diwylliannol yma yng Nghymru. Mae'r gweithgaredd hwn yn gwbl annerbyniol ac yn niweidio bywyd gwyllt, amaethyddiaeth a mwynhad tawel y mwyafrif llethol o ymwelwyr.\n''Mae Cyfoeth Naturiol Cymru yn benderfynol o atal y tresmasu hwn ac rydym yn cymryd camau er mwyn sicrhau ei fod yn dod i ben."\nMae Cyfoeth Naturiol Cymru yn gofyn i unrhyw un sydd yn gweld gyrru anghyfreithlon ar y safleoedd hyn i gysylltu â Heddlu Gogledd Cymru ar y rhif ffôn 101.


Yn y cwrs hwn o'r enw darlith Almaeneg Perfekt, byddwn yn rhoi gwybodaeth gryno am amser perfekt yn Almaeneg.\nRydym wedi ei weld o'r blaen, mae Perfekt yn golygu amser gorffennol gyda -di fel Präteritum. Fel y gwyddoch, mae brawddegau amser gorffennol yn disgrifio gweithredoedd sydd wedi'u gwneud a'u gorffen yn y gorffennol.\nRydym wedi gwneud gwers fanwl ac anodedig iawn ar perfekt yn Almaeneg o'r blaen, os ydych chi am archwilio'r pwnc hwnnw, cliciwch yma: Perfekt Almaeneg\nFel y soniwyd o'r blaen, mae rhai gwahaniaethau rhwng Perfekt a Präteritum yn Almaeneg; Defnyddir Präteritum yn gyffredinol mewn iaith ysgrifenedig, fe'i defnyddir mewn idiomau, fe'i defnyddir yn helaeth mewn straeon tylwyth teg, nofelau neu straeon, defnyddir Perfekt mewn iaith lafar, nid mewn gweithiau fel nofelau a straeon.\nCydgysylltiad berf perfekt Almaeneg\nberfau perfekt german\nYn y tablau uchod, mae ffurf berfenwol y ferf wedi'i chynnwys yn y golofn gyntaf (ar y chwith eithaf), yn yr ail golofn y ferf yw Partizip Perfekt, dyma'r rhan a ddefnyddir i wneud brawddeg yn Perfekt. Dylid cofio Perizkt Partizip o bob berf. Yn y drydedd golofn o'r chwith, rhoddir cyfwerth Twrcaidd y ferf. Yn y golofn olaf, dangosir y ferf ategol i'w defnyddio gyda'r ferf hon.\nYn Perfekt, defnyddir y ferf ategol "haben" yn bennaf. Fe wnaethon ni geisio sôn am bron pob un o'r berfau afreolaidd a ddefnyddir gyda "sein" uchod. Felly, mae'n debygol y bydd yn gywir defnyddio haben gyda berf nad yw wedi'i chynnwys yn y tabl uchod.\nAm ddarlith fanylach Perfekt Almaeneg Edrychwch ar ein pwnc a enwir.\nEtiketler: Cydgysylltiad berf perfekt Almaeneg, darlith perfekt yr Almaen, Berfau perkeft Almaeneg


Strategaeth Rhagoriaeth Addysg Aberystwyth :\tDysgu ac Addysgu ,\tPrifysgol Aberystwyth\nStrategaeth Rhagoriaeth Addysg Aberystwyth\nDyma Strategaeth Dysgu ac Addysgu gyffredinol Prifysgol Aberystwyth, sef ein Strategaeth Rhagoriaeth Addysg. Law yn llaw â Chynllun Strategol y Brifysgol 2018–2023, ‘I'r Ganrif a Hanner Nesaf’, mae'r Strategaeth Dysgu ac Addysgu yn chwarae rhan holl bwysig yn diogelu ac yn cyfoethogi enw da rhagorol y Brifysgol ym maes dysgu ac addysgu. Bydd y Brifysgol yn cyflawni hyn drwy adeiladu ar sail enw da Aberystwyth yn genedlaethol am gynnig profiad o'r radd flaenaf i fyfyrwyr trwy roi ei gwaith â myfyrwyr fel partneriaid wrth graidd y strategaeth, a chydweithio'n agos â mentrau strategol eraill y Brifysgol ym maes ymchwil, cyfrwng iaith, cydraddoldeb ac amrywiaeth, lles y myfyrwyr a'r staff a chyflogadwyedd graddedigion.\nMae'r strategaeth yn esgor ar brosiect cyfoethogi sylweddol ledled y sefydliad, yn ogystal â sawl prosiect arall allweddol sy'n ymwneud â gwella profiad myfyrwyr a staff ym maes dysgu ac addysgu. Mae hefyd yn cynnal y gwaith arloesi parhaus a'r rhagoriaeth yr ydym eisoes yn adnabyddus yn eu sgil. Ar y cyd, bydd y cyfeiriadau hyn yn galluogi'r Brifysgol i atgyfnerthu a chyfoethogi ei huchelgeisiau o ran addysgu digidol, lles myfyrwyr a staff, a sicrhau ansawdd yn gyffredinol, gan adeiladu hefyd ar nodweddion hirsefydlog rhagoriaeth academaidd mewn sefydliad hanesyddol a dwyieithog a arweinir gan ymchwil ac sy'n hyrwyddo gwerthoedd cynhwysiant, cydweithio, trawsnewid, arloesi ac uchelgais.\nMae Prifysgol Aberystwyth yn brifysgol fechan i ganolig ei maint sy’n cael ei chydnabod yn eang am ei rhagoriaeth o ran bodlonrwydd myfyrwyr a dysgu ac addysgu:\nSgoriau uchel yn yr Arolwg Cenedlaethol o Fyfyrwyr (cyntaf yng Nghymru) er 2015\nY brifysgol gyntaf yn y DU i gael ei henwi'n Brifysgol y Flwyddyn y Times am Ansawdd y Dysgu am ddwy flynedd yn olynol (2018, 2019)\nGwobr Aur y Fframwaith Rhagoriaeth Addysgu wedi’i dyfarnu i'r sefydliad (2018)\nEnillydd rheolaidd yng ngwobrau WhatUni (Aur yn y categori Uwchraddedig am yr ail flwyddyn yn olynol; Arian yn y categorïau Prifysgol y Flwyddyn a Rhyngwladol)\n“Gwell ei gweld na’i chlywed. Gwell gwybod na’i gweld. Gwell gwneud na gwybod.”\nMae Prifysgol Aberystwyth yn cystadlu â'r goreuon ym maes Dysgu ac Addysgu. Mae bodlonrwydd myfyrwyr ag ansawdd yr addysgu a safon byw yn y Brifysgol yn gyson uchel, ac mae'r llwyddiant hwnnw'n seiliedig ar ymroddiad ac arbenigedd eithriadol ein staff. Mae'r gwobrau cyson a gawn yn dangos nid yn unig bod Aberystwyth yn brifysgol nodedig, ond hefyd mai Cymru yw'r lle gorau i astudio yn y DU, a bydd y strategaeth hon yn adeiladu ar sail ein cryfderau er mwyn sicrhau'r profiad addysg gorau posibl i'n hisraddedigion a'n huwchraddedigion. Yn sgil y gwobrau a gawsom am brofiad y myfyrwyr, yr adnoddau dysgu a rhagoriaeth yr addysgu, gallwn fod yn haeddiannol falch o’r arferion, y dyfeisgarwch a'r trylwyredd y mae staff y Brifysgol yn eu cynnig i'r agwedd hon ar addysgu. Fodd bynnag, er mwyn cadw ein lle ar flaen y gad, mae angen i Brifysgol Aberystwyth ddysgu'n barhaus am y datblygiadau arloesol yn y sector, gan addasu ein technegau addysgu i ddiwallu'r newid yn anghenion carfanau o fyfyrwyr, ac er mwyn hybu'r ethos o fyfyrwyr a staff yn gweithio fel partneriaid mewn amrywiol ffyrdd.\nEr mwyn datblygu graddedigion sy'n ddigidol ymwybodol, yn ymwneud yn weithredol, yn sensitif i ddiwylliant ac yn gyflogadwy ledled y byd, dyma’r nodau fydd yn llunio uchelgais greiddiol Strategaeth Dysgu ac Addysgu newydd Prifysgol Aberystwyth, sef Strategaeth Rhagoriaeth Addysg Aberystwyth. Y nod yw cyflawni i’r eithaf: fel y dywed Cynllun Strategol y Brifysgol, mae arnom eisiau grymuso myfyrwyr i gyflawni eu haddewid, i feddwl yn rhydd, yn annibynnol ac yn feirniadol, ac i wneud hynny mewn amgylchedd dwyieithog sy’n gefnogol, yn gynhwysol ac yn greadigol. Nod pennaf y Strategaeth Dysgu ac Addysgu hon fydd ysgogi ac ymestyn trafodaeth ar draws y campws cyfan ynglŷn ag agweddau a dulliau addysgu amrywiol – beth a olygir wrth wneud rhywun yn rhan weithredol o’u proses ddysgu? Beth yw'r berthynas rhwng ein haddysgu a'n hymchwil? Sut gallwn ni ddyfnhau'r berthynas â myfyrwyr fel partneriaid? Sut gallwn ni ymestyn ein defnydd o'r cwmpas digidol yn ein haddysgu? Sut gallwn ni gyfuno'r digidol â dulliau eraill mwy corfforol ac ymgorfforol o ddysgu? – a sbarduno ein huchelgais dros y tair blynedd nesaf i barhau i fod yn sefydliad a gydnabyddir yn rhyngwladol am ddyfeisgarwch addysgu, partneriaethau dysgu a lles cyffredinol.\nMae'r Cynllun Gweithredu cyffredinol sy'n cyd-fynd â'r Strategaeth Rhagoriaeth Addysg yn amlinellu cyfres o feysydd i'w cyfoethogi a'u datblygu, a meysydd sydd eisoes yn rhan o weithgareddau parhaus y Brifysgol ym maes addysgeg a phrofiad myfyrwyr. Disgwylir y bydd yr holl feysydd y mae'r strategaeth yn eu cwmpasu yn coleddu darpariaeth a phrofiad cyfrwng Cymraeg, ynghyd â gweithgareddau a phrofiad y gymuned uwchraddedig, er bod cyfran fawr o'r ddau faes hyn yn dod o dan gwmpas strategaethau eraill ar wahân. Er hynny, yr ydym yn deall bod gwahanol strategaethau yn gorgyffwrdd, a lle gellir creu cysylltiad (h.y. rhwng ymchwil ac addysgu) y gobaith yw y gellir datblygu'r rhain yn brosiectau penodol.\nDiben y strategaeth yw sefydlu fframwaith ar gyfer y gweithgareddau a fydd yn cyfoethogi amgylchedd dysgu ac addysgu dwyieithog y Brifysgol dros y tair blynedd nesaf. Nod y strategaeth yw rhoi i’r Brifysgol gyfuniad o fentrau newydd yn ogystal â rheoli'r datblygiadau sydd ar y gweill ar hyn o bryd er mwyn ymateb i'r newid yn nisgwyliadau myfyrwyr ac mewn arferion dysgu:\nCynnal a datblygu enw da'r Brifysgol am ragoriaeth mewn dysgu ac addysgu\nDyfnhau ac ymestyn y berthynas â myfyrwyr fel partneriaid\nDatblygu amgylchedd dysgu ac addysgu iach a chefnogol i’n myfyrwyr a’n staff newydd a phresennol fel ei gilydd, a'r amgylchedd hwnnw'n un arloesol sy’n ysbrydoli ac yn galluogi dysgu trawsnewidiol\nDarparu prosiect cyfoethogi â'r nod o gynnwys staff a myfyrwyr mewn dysgu gweithredol\nSicrhau pontio llyfn a chroesawgar o'r ysgol i'r Brifysgol ar gyfer myfyrwyr newydd, a chyfoethogi'r ymwneud â myfyrwyr presennol ledled y Brifysgol, gan wella cyfraddau cadw\nSicrhau bod graddedigion y Brifysgol yn parhau i fod wedi'u paratoi'n dda ar gyfer eu bywydau mewn cyflogaeth yn y dyfodol\nSicrhau bod portffolio'r Brifysgol yn parhau i fod yn berthnasol trwy adnewyddu'r portffolio yn sgil darpariaeth newydd a chael gwared ar gynlluniau sydd wedi dyddio\nMae'r strategaeth yn cwmpasu ystod o wahanol feysydd gweithgarwch, rhai ohonynt yn feintiol ac eraill yn ansoddol. Byddwn yn mesur llwyddiant y strategaeth gan ddefnyddio amrywiol fesurau meintiol unigol sy'n bodoli mewn perthynas â strategaeth y Brifysgol a'r dangosyddion perfformiad allweddol sydd ganddi eisoes. Bydd y rhain yn cynnwys dangosyddion perfformiad perthnasol sy'n cwmpasu:\nGwelliannau yn sgoriau'r Arolwg Cenedlaethol o Fyfyrwyr a sgoriau gwerthuso modiwlau\nGwelliannau yn arolwg y Gwasanaethau Gwybodaeth\nGwelliannau o ran cyflogaeth ar lefel graddedigion neu astudiaethau pellach\nGwelliannau yng nghyfradd cadw myfyrwyr flwyddyn ar ôl blwyddyn\nGwelliannau yng nghyfraddau graddau Anrhydedd Da y Brifysgol\nCynnydd ym modlonrwydd myfyrwyr uwchraddedig\nSicrhau canlyniadau cadarnhaol yn y Fframwaith Rhagoriaeth Addysgu ar gyfer y dyfodol\nEr mwyn rhoi'r strategaeth ar waith, mae'r Brifysgol wedi datblygu Cynllun Gweithredu cyffredinol sy'n cysylltu ein Strategaeth Rhagoriaeth Addysg â blaenoriaethau strategol y Brifysgol. Bydd y rhestr hon o weithgareddau yn cael ei monitro gan Fwrdd Academaidd y Brifysgol a Phwyllgorau Materion Academaidd y Cyfadrannau. Bydd y strategaeth yn cael ei gwerthuso'n flynyddol ac yn cael ei chysylltu â set glir, sefydledig o dargedau a fydd yn cael eu hadolygu bob blwyddyn.\nY Strategaeth Dysgu ac Addysgu: Cynllun Gweithredu, 2019–2022


Diweddariad ar ailsefydlu teuluoedd Wcráin yn Sir Ddinbych | Cyngor Sir Ddinbych\nMae Cyngor Sir Ddinbych yn cysylltu â gwirfoddolwyr sydd wedi cynnig cartrefu teuluoedd o ffoaduriaid o'r Wcráin.\nFel rhan o'i ymrwymiad parhaus i gefnogi Cynllun Adsefydlu'r Deyrnas Unedig, mae'r Cyngor yn cysylltu â'r holl drigolion sydd wedi cynnig cymorth i'r rhai sydd wedi'u dadleoli gan y gwrthdaro.\nMae'r Cyngor wedi bod yn gweithio'n agos gyda Llywodraeth Cymru ac yn gwneud y trefniadau angenrheidiol i ddechrau ailsefydlu teuluoedd o'r Wcráin cyn gynted â phosibl.\nMae gan Sir Ddinbych hanes hir o gartrefu a chefnogi ffoaduriaid a thros y pum mlynedd diwethaf, mae'r Cyngor wedi ailsefydlu 25 o deuluoedd, yn cynnwys 95 o unigolion, yn bennaf mewn ymateb i'r argyfwng ffoaduriaid yn Syria ac Afghanistan.\nDywedodd Ann Lloyd, Pennaeth (dros dro) Gwasanaethau Cefnogi Cymunedau: “Mae nifer o drigolion Sir Ddinbych wedi dod ymlaen i gynnig llety i’r rhai sydd wedi cael eu gorfodi i adael y Wcráin oherwydd y gwrthdaro parhaus.\n“Ar ran y Cyngor hoffwn ddiolch iddynt am eu haelioni.\n“Rydym yn y broses o gysylltu â phreswylwyr sydd wedi cynnig llety i drefnu’r gwiriadau perthnasol cyn y gallwn symud i’r cam nesaf.\n“Fel Cyngor rydym hefyd yn gweithio i sicrhau bod y gefnogaeth berthnasol ar gael i deuluoedd ar ôl iddynt gyrraedd Sir Ddinbych.\n“Trwy gyllid y Swyddfa Gartref, rydym mewn sefyllfa dda i ddarparu’r cymorth angenrheidiol a chael gweithgor i reoli’r rhaglen, yn ogystal â thîm ymroddedig sy’n gweithio’n uniongyrchol gyda theuluoedd, a chymorth ychwanegol gan bartneriaid yn y trydydd sector a chan grwpiau gwirfoddol lleol .”\nOs oes gan unrhyw un unrhyw ymholiadau, neu os hoffent gynnig llety, dylent anfon e-bost at ukresettlement@denbighshire.gov.uk ac am ragor o wybodaeth ewch i:\nCyhoeddwyd ar: 06 Ebrill 2022


Prif Weinidog Cymru yn cyhoeddi lleoliadau coedlannau coffa Cymru | LLYW.CYMRU\nPrif Weinidog Cymru yn cyhoeddi lleoliadau coedlannau coffa Cymru\nMae'r Prif Weinidog wedi cyhoeddi’r lleoliadau lle bwriedir plannu coedlannau coffa cyntaf Cymru i gofio’r bobl a fu farw yn ystod y pandemig.\nBydd y ddwy goedlan gyntaf yn cael eu creu yn Wrecsam ar ran o Ystad Erddig, sy’n eiddo i’r Ymddiriedolaeth Genedlaethol yng Nghymru, ac ar safle a ddewiswyd gan Cyfoeth Naturiol Cymru yn Brownhill yn Nyffryn Tywi, Sir Gaerfyrddin.\nBydd trydedd coedlan goffa yn cael ei chreu yn y De-ddwyrain – mae safle'n cael ei ddewis ar hyn o bryd.\nBydd y coedlannau coffa yn symbol o gadernid Cymru yn ystod y pandemig ac yn symbol o adfywio ac adnewyddu wrth i'r coedlannau newydd dyfu.\nY gobaith yw y byddan nhw'n fannau coffa lle gall teuluoedd a ffrindiau gofio am anwyliaid a gollwyd.\nByddan nhw hefyd yn fannau lle bydd y cyhoedd yn gallu myfyrio am y pandemig ac am yr effaith y mae wedi'i chael ar fywydau pob un ohonom.\n“Mae bron yn ddwy flynedd ers i bandemig y coronafeirws daro Cymru.\n"Mae gormod o bobl wedi cael eu cipio’n rhy fuan gan y feirws ofnadwy ’ma. Byddwn ni’n cofio pob un ohonyn nhw ac yn eu cadw yn ein calonnau a'n meddyliau.\n“Bydd y coedlannau hyn yn gofeb barhaol a byw i bawb sydd wedi marw. Byddan nhw hefyd yn symbol o gryfder pobl Cymru dros y ddwy flynedd ddiwethaf."\nBydd amrywiaeth o rywogaethau coed yn cael eu plannu yn y coedlannau, er mwyn iddyn nhw fedru ymdopi ag amgylchedd sy'n newid.\nDisgwylir i'r plannu ddechrau eleni.\nBydd Cyfoeth Naturiol Cymru a’r Ymddiriedolaeth Genedlaethol yng Nghymru yn gweithio gyda chymunedau a theuluoedd lleol i gynllunio a dylunio'r coedlannau.\n“Mae’n coedwigoedd a'n coetiroedd yn symbolau pwerus a dwys o fywyd, sy’n helpu i wella’n hamgylchedd a bioamrywiaeth ac sy’n cynnig lle i bobl hamddena a myfyrio.\n"Ein huchelgais ar gyfer y goedlan goffa hon yw ei bod yn datblygu’n ardal fyw, a fydd yn tyfu, ac a fydd yn fan y gall y gymuned gyfan ei mwynhau. Bydd hefyd yn lle tawel i bobl gael myfyrio wrth inni barhau i ymdopi â’r cyfnod hynod heriol ’ma.\n"Rhan o'r daith fydd ymgysylltu â chymunedau lleol a'n partneriaid i gynllunio a dylunio'r goedlan, gan fynd ati ar y cyd â nhw i lunio mannau diogel a hygyrch y bydd pobl o bob oed yn gallu ymweld â nhw am flynyddoedd i ddod er mwyn cofio a myfyrio."\nRydym yn disgwyl i'r safleoedd ddod yn rhan o Goedwig Genedlaethol Cymru yn y dyfodol, a bydd cyfleoedd i gymunedau lleol helpu i lywio'r gwaith o reoli'r coedlannau.\n"Ers dros 125 o flynyddoedd, mae'r Ymddiriedolaeth Genedlaethol wedi darparu mannau lle gall pobl fwynhau natur, harddwch ac awyr iach. Mae hynny wedi teimlo mor berthnasol dros y ddwy flynedd ddiwethaf ag ar unrhyw adeg yn ein hanes: rydyn ni’n gwybod bod natur wedi bod yn gysur mawr i lawer yn ystod y pandemig, gan ddod â phleser a chysur wrth i bob agwedd arall ar ein bywydau newid.\nMae’r Ymddiriedolaeth Genedlaethol yng Nghymru yn falch o gefnogi Llywodraeth Cymru drwy greu un o goedlannau coffa Cymru yn Erddig. Rydyn ni’n edrych ’mlaen at gydweithio â chymunedau a phartneriaid i greu lle arbennig er cof am y rhai a gollwyd oherwydd y coronafeirws. Bydd y goedlan nid yn unig yn fan lle gall pobl gofio a myfyrio, ond bydd hefyd yn fan gwyrdd lle bydd pawb yn gallu parhau i fwynhau’r cyswllt buddiol, sydd gymaint ei angen, â'r byd naturiol."